Golić: BiH odobreno 5 miliona dolara za projekte ublažavanja i adaptacije na klimatske promjene\nBANJALUKA - Na konferenciji UN o klimatskim promjenama u Varšavi, BiH je odobreno pet miliona dolara za projekte ublažavanja i adaptacije na klimatske promjene, koji bi trebalo da budu realizovani u BiH, izjavila je u telefonskoj izjavi Srni ministar za prostorno uređenje, građevinarstvo i ekologiju Republike Srpske Srebrenka Golić.\nVlada FBiH: BiH ostvarila mali napredak - Sa 88 došla na 87 mjesto po konkurentnosti\nSARAJEVO - Vlada Federacije BiH /FBiH/ je na današnjoj tematskoj sjednici usvojila Izvještaj o konkurentnosti BiH u kome se navodi da je BiH u odnosu na prošlu godinu ostvarila mali napredak i sa 88 došla na 87 mjesto među 148 zemalja.\nRadmanović: Zbog investcija posjetiti cijelu BiH - Entiteti i kantoni nosioci ekonomske politike u BiH\nSARAJEVO - Srpski član Predsjedništva BiH Nebojša Radmanović pozvao je kuvajtskog ambasadora u BiH Nasera Riden Tamer Al-Motairi Kalafu da posjeti sve dijelove BiH i tako se informiše o mogućnostima za investiranje u BiH, jer su entiteti i kantoni nosioci ekonomskog razvoja i kreatori ekonomske politike u BiH.\nDogovoreno finansiranje autoputa Banjaluka-Doboj\nPredsjedništvo BiH juče je na vanrednoj sjednici prihvatilo ugovor o finansiranju između BiH, Republike Srpske, Evropske investicione banke i "Autoputeva Republike Srpske" za projekt Autoput "Banja Luka-Doboj". Predsjedništvo BiH\nNajavljena saradnja BiH i Italije u gradnju puteva\nSARAJEVO - Mogućnosti za saradnju u oblasti infrastrukture, posebno izgradnja puteva i autoputeva, prirodna su tačka susreta između Italije i BiH, izjavio je danas u Sarajevu ambasador Italije u BiH Ruđero Korijas.\nSorensen otvara Sedmicu Cefta\nSARAJEVO - U Sarajevu će danas biti otvoren dvodnevni skup pod nazivom "Sedmica Cefta".\nŽivot u BiH poskupio za osam odsto\nSARAJEVO - Život u BiH skuplji je za osam odsto u odnosu na prošlu godinu, tvrdi direktor Potrošačke zadruge EUROBiH Mesud Lakota.


Vučić: Građani Srbije žele status kvo za KIM, Radoičić nije akademik, a moja tetka je Dragan Đilas - Jutarnji GLASnik\nPosted on 27/11/2018 27/11/2018 Author Redakcija Jutarnji GLASnik\tComment(0)\nSrbija je previše kosmopolitska i demokratska za Crnu Goru-Vučić\nPredsednik Srbije Aleksandar Vučić izjavio je sinoć da je najveći broj građana Srbije želi status kvo kada je reč o rešavanju kosovsko-metohijskog pitanja, ali Albanci žele da zaokruže svoju državnost i za to su spremni da plate svaku cenu.\nDa li smo mi spremni na to, rekao je Vučić za RTS i naglasio da, iako nije bio nadomak nekog rešenja za Kosovo, neki su počeli da slušaju. To je bila moja borba Davida pred Golijatom, koji se zove zapadni svet i Albanci, da dobijemo nešto za Srbiju i srpski narod, ocenio je Vučić.\nBez obzira na bezobrazluk Albanaca, na drskost, pretnje i pritiske na naš narod, moramo da se borimo da ostanemo na evropskom putu, jer ako sami izađemo, voz po njivi ne ide, ocenio je on.\nVučić: Radoičić nije akademik, ni slikar, ali je uvek prvi na braniku severne Mitrovice\nVučić je rekao da je imao teške razgovore sa ljudima iz Evropske unije, koji su predložili sastanak i pokušaj da se dođe do kompromisa sa Kosovom, ali im je predočio da neće pristati na ucene i pritiske da se razgovara o bilo čemu drugom, osim o ukidanju carina.\nSaznali smo da Milan Radoičić nije ubio Olivera Ivanovića i to srpska policija od danas može sa punom odgovornošću da tvrdi, rekao je Vučić, naglasivši da je Radoičića kosovska policija ispitala još 21. februara.\nHaradinaj sa Milanom Radoičićem i Srpskom listom\nSada su hteli da ga ubiju, došli su sa 52 policijaca, u garaži ih je bilo još 25, a dvadesetak je držalo logistiku, rekao je Vučić za RTS. On nije ni akademik, ni slikar, ni književnik, ali je, za razliku od mnogih velikosrba, uz sve stvari kojima ne mora da se ponosi i zbog njih nije uvek svako od nas srećan, uvek bio prvi na braniku severne Mitrovice.\nOn je čovek broj jedna za odbranu Mitrovice, objasnio je Vučić, dodavši da je Radoičić prošao poligraf. Vučić je istakao da Srbija ima mnoga saznaja o ubistvu Ivanovića, ali smo ćutali, a sve što je prištinska strana radila od početka ocenio je kao traljavo.\nZa Crnu Goru Srbija je suviše kosmopolitska\nNe želim da stvaram protivnike Srbiji na svakom mestu, mnogo ih imamo i ne uvek svojom krivicom, a i ne možete da igrate na šest tabli, ocenio je i ukazao da je nedopustivo u 21. veku stvarati liste nepoželjih, kao što je to učinila Crna Gora.\nZnam da se to dogodilo, jer smo dobili zvanični dopis njihovog MUP, rekao je Vučić za RTS i predočio da Srbija neće zabranjivati ulaz intelektualcima iz Crne Gore. Srbija je suviše kosmopolitska, široka i demokratska da bi to činila, kazao je Vučić.\nVučić za RTS: Moja imovina je smanjena od 2012. Moja tetka je Đilas\nOn je izjavio da njegova imovina i imovina njegove bliže i šire porodice nije uvećana od 2012. godine, “a nešto je i smanjena”, dok su privatne kompanije Dragana Đilasa zaradile 500 miliona evra od 2004. godine do 2013. godine, koliko je bio na javnoj funkciji.\nNiti imam bankovne račune, niti imam novac u čarapama i slamaricima, niti imam u automobilima, rekao je Vučić za RTS. Pitali su me ko je moja tetka, to je Dragan Đilas, jer takve tetke nema kada je reč o novcu, istakao je Vučić i napomenuo da su deo iste „tajkunske hidre“ Đilas, Miroslav Mišković i Dragan Šolak.\nTagged ALEKSANDAR VUČIĆ, crna gora, ĐILAS, KOSOVO;UBISTVO, MILAN RADOIČIĆ, oliver ivanović


Sabor SPC: Niko ne smije priznati Kosovo! - Borba\nSabor SPC: Niko ne smije priznati Kosovo!\nSabor Srpske pravoslavne crkve (SPC) ocijenio je večeras da Kosovo i Metohija “nikada nije bilo niti može biti samo političko pitanje za čije rješavanje monopol imaju isključivo državni organi” i dodao da “ni po koju cijenu ne smije da se dovede pod znak pitanja pun suverenitet i integritet Srbije na Kosovu i Metohiji”.\nU saopštenju nakon drugog dana vanrednog jesenjeg zasedanja Sabora SPC se navodi da bi “bilo kakav potpis koji bi omogućio priznanje Kosova, učešće u UN ili odricanje Srbije od njega pod bilo kojom formom, zauvijek ukinuo svako istorijsko pravo Srbije na ovim temeljnim prostorima naše duhovnosti i državnosti”.\n“Posebno zabrinjava što se pod vidom navodnog “razgraničenja između Srba i Albanaca”, nameće mogućnost odvajanja ako ne cinelog, onda najvećeg i najvažnijeg dinela Kosova i Metohije iz sastava Srbije i njegovo priznanje kao dela bilo nezavisnog Kosova ili čak takozvane Velike Albanije. Posledice ovakve odluke bile bi tragične za opstanak našeg naroda i naših svetinja”, stoji u saopštenju objavljenom na sajtu SPC.\nSabor SPC je izrazio “posebnu zabrinutost” što Crkva od 2007. godine “nikada nije bila zvanično pozvana da iznese svoje sugestije povodom zaštite naših svetinja, sveštenstva, monaštva i vjernog naroda”.\n“Apelujemo da državne predstavnike Srbije da umjesto na traženju što bržeg sporazuma sa Prištinom, više pažnje posvete izgradnji jedne državne i nacionalne platforme u čijoj bi pripremi učestvovali relevantni činioci našeg društva. Na taj način bi se očuvali osnovni interesi našeg naroda i povratilo bi se povjerenje svih ključnih društvenih faktora u zemlji”, piše u saopštenju.


Bivši direktor Čelika sam sa sobom potpisao ugovor i sad tužbom traži 45.000 KM – Sport Centar Bivši direktor Čelika sam sa sobom potpisao ugovor i sad tužbom traži 45.000 KM – Sport Centar\nPozvao je da se do 1. decembra jave svi koji potražuju novac od kluba iz ranijeg perioda, nakon čega će svi koji koji budu imali pravo na naplatu biti i isplaćeni. Istakao je nelogičan zahtjev za naplatu bivšeg direktora Ismeta Đuguma koji potražuje 45.000 KM.\n– Kada se potpisuje igrač sa amaterskim ugovorom, onda se plaća samo naknada za treniranje. Platio sam 20.000 KM, imamo i dokumentaciju, ali se sa potpisom Đuguma pojavio i ugovor na 50.000 KM”, objasnio je Olgun.\nČelik traži podršku: Gradonačelniku Kasumoviću uputili prijedlog o saradnji\nIz NK Čelik odgovorili NSBiH: Konačno ste pronašli razlog koji ste toliko tražili


Lekari traže prekid nasilja u Belorusiji - Sputnjik Srbija\n19:35 23 Septembar 2020\n18:27 12.08.2020 (osveženo 20:39 12.08.2020) Preuzmite kraći link\nIzbori i protesti u Belorusiji (441)\nPristalice opozicije se i danas okupljaju u centru Minska, javljaju dopusnici Sputnjika. Oko 200 lekara je izašlo da izrazi svoj protest protiv nasilja.\nNekoliko stotina građana izražava protest protiv prekomerne upotrebe sile od strane policije. S tim u vezi oni nose cveće u znak sećanja na muškarca koji je dva dana ranije poginuo tokom protesta. Podsetimo, njemu je u rukama eksplodirala eksplozivna naprava, dok se spremao da je baci na policiju.\nU centar beloruske prestonice su izašli i lekari, tražeći da se prekine nasilje. Ministar zdravlja Vladimir Karanik je došao da razgovara sa njima, međutim, oni su to odbili.\nU međuvremenu, Beloruska asocijacija novinara je saopštila da su danas uhapšena dva poljska novinara.\nNešto ranije je javljeno da je nekoliko kolona vojne tehnike krenulo iz predgrađa gde se nalazi baza Specijalnih snaga Belorusije ka centru grada. Pripadnici policije se mogu videti u blizini spomenika Pobede, gde je 9. avgusta došlo do velikog sukoba sa pristalicama opozicije.\nU Gomelju je izašlo stotinak ljudi, dok je u Brestu i Vitepsku na primetan veliki broj policajaca, ali se za sada narod ne okuplja.\nDogađaji u Belorusiji


Početna/Despotovac/U toku druga faza rekonstrukcije Hale sportova u Despotovcu\nMarina Veličković 05/10/2021\tDespotovac, Događaji, Društvo, Lokalna samouprava, Servisne informacije, Sve vesti, Vesti Коментари су искључени на U toku druga faza rekonstrukcije Hale sportova u Despotovcu 886 Pregledi\nZahvaljujući Ministarstvu omladine i sporta Republike Srbije, Evropskom Fondu i izuzetnoj saradnji sa Lokalnom samoupravom u toku je renoviranje Hale sportova u Despotovcu.\n“Trenutno se nalazimo u toku izvođenja radova u drugoj fazi projekta obnove sportskog objekta, koja obuhvata kompletnu zamenu parketne podloge u našoj sportskoj hali, što podrazumeva zamenu kako same parketne podloge tako i kompletne konstrukcije ispod parketa. Prvobitno smo, prethodne godine u avgustu, realizovali prvu fazu projekta zamenom kompletnog osvetljenja novom led rasvetom, a sada je na red došla i podloga. Završetak radova očekujemo za neke 3-4 nedelje”, ističe Igor Stojanović, v.d.direktora Sportske organizacije Despotovac.\nPrethodni 05.10.2021. Epidemiološka situacija na teritoriji opštine Despotovac\nSledeći 06.10.2021. Epidemiološka situacija na teritoriji opštine Despotovac


POČETAK OBEĆAVA - SRBIJA LAKO SA POLJAKINJAMA! Rukometašice na korak od NOKAUT FAZE na Svetskom prvenstvu! - Informer Ad\nRukometašice Srbije savladale su Poljsku sa 25:21 (16:13) u prvom kolu Svetskog prvenstva u Španiji\nUtakmica od ogromne važnosti za Srbiju i velika pobeda za izabranice Uroša Bregara! Rukometašice naše zemlje savladale su Poljsku na startu Svetskog prvenstva i napravile ogroman korak ka drugom krugu - 25:21 (16:13).\nPred odlazak na Svetsko prvenstvo svi u srpskom taboru najavili su meč protiv Poljske kao ključan za nastavak takmičenja, a reprezentativke Srbije sjajno su odradile posao i pobedom otvorile planetarni šampionat.\nSrbija je trijumfom zakoračila ka drugom krugu na Svetskom prvenstvu budući da će posle tri od četiri ekipe nastaviti takmičenje. Još bitnije, izabranice Igora Bregara su uspele da savladaju konkrenta u borbi za visok plasman u grupi i tako obezbedile bodove za narednu rundu.\nRukometašice Srbije su od samog starta bile daleko bolje i raspoloženije za igru, Jovana Risović je dominirala na golu, a na drugoj strani izuzetno raspucana je bila Anđela Janjušević.\nUspeo je Uroš Bregar da odseće Kobilinsku od koje je pretila najveća opasnost po gol Srbije, ali rešenja za nalete Rosiakove i Nokunove nije bilo. Poljakinje su uspele da se vrate u meč u finišu meča, dođu na samo gol zaostatka, ipak, ne i da dođu do kompletnog preokreta.\nSrbija će u narednom kolu igrati protiv Kameruna i eventualni trijumf garantovao bi našim devojkama mesto u nokaut fazi!\nsport rukomet ženska rukometna reprezentacija Srbije Svetsko prvenstvo u rukometu 2021 Ženska rukometna reprezentacija Poljske


Realno je da se Stanišić i Simatović brane sa slobode – NovostiDana.rs\nRealno je da se Stanišić i Simatović brane sa slobode\nBEOGRAD – Predsednik Nacionalnog saveta Srbije za saradnju sa Haškim tribunalom Rasim Ljajić smatra da je realno očekivati da će bivši šefovi Službe državne bezbednosti Srbije Jovica Stanišić i Franko Simatović biti pušteni na slobodu do početka ponovljenog suđenja u Hagu.\n„Ne može se predvideti kada će novo suđenje početi, kao ni koliko će postupak trajati, ali je realno očekivati da Stanišić i Simatović budu pušteni na slobodu do početka suđenja“, rekao je Ljajić.\nLjajić je najavio da će država Srbija, kada bude zakazano novo suđenje, pružiti garancije i Stanišiću i Simatoviću za odbranu sa slobode jer su se „oni dobrovoljno predali Tribunalu“.\nOn je za Danas istakao da su se optuženi šefovi Službe državne bezbednosti uvek vraćali u Hag kada se od njih to tražilo i da su postupali po nalozima suda.\nApelaciono veće Haškog tribunala odlučilo je ranije da Stanišiću i Simatoviću ponovo bude suđeno po svim tačkama optužnice za ratne zločine u Hrvatskoj i BiH, ali i da oni ostaju u pritvoru u Sheveningenu.\nU obrazloženju je navadeno kako se na osnovu identificiranih grešaka u prethodnom postupku ustanovilo dovoljno stavki za novi postupak.\nStanišić i Simatović, koji su bili na privremenoj slobodi u Srbiji, u pritvor u Ševeningenu vratili su se u novembru, kako bi mesec dana kasnije prisustvovali izricanju konačne presude.\nPrvostepenom presudom, donesenom preglasavanjem sudija, Tribunal je utvrdio da Stanišić i Simatović nisu krivi za progon na rasnoj, verskoj i političkoj osnovi, ubistva, deportacije i prisilno premeštanje hrvatskih i bošnjačkih civila.


Gradska uprava grada Beograda - sekretarijat za obrazovanje • UNICEF Srbija\nPartnerstva sa korporativnim sektoromIMLEKBanca IntesaElektroprivreda SrbijeDiners karticaProjekat Povezivanje koji realizuju Ministarstvo zdravlja, UNICEF Srbija i TelenorTelefonsko savetovalište HalobebaEventim poklon vaučeri za UNICEF - Originalni, lepi i humani pokloniDonacije i kupovina UNICEF-proizvoda putem PlatiMo sistemaHemofarm fondacija\nPočetna » Partnerstva » Korporativni sektor » Gradska uprava grada Beograda - sekretarijat za obrazovanje\nZahvaljujući podršci Gradske uprave grada Beograda – Sekretarijata za obrazovanje 14 osnovnih škola iz opština Zvezdara i Stari Grad škola uključilo se u Program. U opštini Zvezdara u Programu su već bile tri osnovne škole („1 300 kaplara“, „Boško Buha“ i „Jelena Ćetković“) a danas su im se priključile i ostale osnovne škole iz ove opštine: „Ćirilo i Metodije“, „ Desanka Maksimović“, „Despot Stefan Lazarević“, „Dragojlo Dudić“, „Ivan Goran Kovačić“, „Marija Bursać“, „Pavle Savić“, „Stevan Sinđelić“, „Vlajko Dugošević“ i „Vladislav Petković Dis“. Gradska uprava grada Beograda – Sekretarijat za obrazovanje je obezbedila i sredstva za štampanje Priručnika za roditelje. Ova institucija će takođe pružiti stručnu i administrativnu podršku u praćenju implementacije Programa a radiće i na uvodjenju svih komponenti programa u obrazovni sistem. A to je krajnji cilj kojem se teži – sistemska borba protiv nasilja. Doprinos Skupštine grada – Sekretarijata za obrazovanje je izuzetan za sveobuhvatniji način prilaženju problemu nasilja i prevenciji. Mogućnost koja se sada pruža je da sva deca iz opštine imaju povećan senzibilitet za nasilje i dobiju više znanja i veština da reaguju nenasilno, što znači da u odredjenom uzrastu nenasilje neće biti samo deo škole, već i parka, igrališta, cele lokalne zajednice.


„Nedavno je završen hram Svetog Save, najlepši hram na svetu, za nekoliko dana će biti otkriven veličanstveni spomenik Stefanu Nemanji, drugom osnivaču manastira Hilandar i izuzetno je važno da pred izazovima koji nas očekuju u ovoj teškoj godini, sačuvamo nacionalno jedinstvo, zdravlje građana, ekonomski razvoj, međunarodna partnerstva. Bićemo izloženi pritiscima da sa nekim partnerima, a posebno sa Rusijom prekinemo odnose, mi to nećemo uraditi. Čekaju nas veliki izazovi i u vezi sa Kosovom i Republikom Srpskom, ali kada smo zajedno i kada smo ujedinjeni, onda sve možemo“, izjavio je ministar za inovacije i tehnološki razvoj Nenad Popović, gostujući na Radio Televiziji Srbije.\nPopović je naveo da je najvažnije da slušamo pouke Svetog Save i Svetog Simeona, da nam je potrebno nacionalno jedinstvo, jer kada smo ujedinjeni oko zajedničkih nacionalnih i državnih interesa Srbija može sve, o čemu svedoči i naša istorija.\nPopović je gostujući u jutarnjem dnevniku, rekao da je Hilandar središte i riznica srpske srednjovekovne kulture i duhovnosti i da su na temeljima svetosavlja vredni monasi i ljudi koji su bili u Hilandaru dali nemerljiv značaj hrišćanskoj civilizaciji i svetskoj kulturnoj baštini.\n„Teško je opisati osećanja koja vas preplave prilikom ulaska u samu svetinju. Uzvišenost i bogobojaznost su ono što čoveka obuzima kada prvi put ulazi u Hilandar, zato se kaže da ljudi dođu u Hilandar ili prvi put, ili se vraćaju ceo život“, naveo je Popović.\nGovoreći o najpoznatijoj srpskoj svetinji na svetu, ministar Popović je ukazao da je posebnost Hilandara u tome što se ovde oseća tradicija, svetosavski duh, da je hram namoljen i pun svetih reči koje vekovima ovde odjekuju.\n„Manastir su 1198. osnovali Sveti Sava i njegov otac Sveti Simeon, a veliki značaj razvoju Hilandara kasnije su dali kralj Milutin, Sveti Stefan Uroš, car Dušan, dinastija Obrenovića i Karađorđevića. Svi srpski vladari su u prošlosti dali veliki doprinos, ne samo Hilandaru, već celoj Svetoj Gori, pa je svaki putnik iz Srbije tamo uvažen kao najdraži gost“, naveo je Popović.\nOn je ukazao na to da se posebnost bogosluženja na Hilandaru ogleda u veličanstvenom pojanju monahanja i da je to pojanje jedna od najvećih tradicija Hilandara i mnogih manastira na Svetoj Gori. Mnogi ljudi iz celog sveta dolaze da čuju pojanje koje postoji samo na Hilandaru i da prisustvuju tom jedinstvenom činu bogosluženja kada se iz noći prelazi u dan.\nMinistar Popović je naveo da je imao tu čast da Badnji dan i najradosniji hrišćanski praznik, Božić provede na Svetoj Gori sa predsednikom Aleksandrom Vučićem.\n„Sam predsednik Vučić imao je određenu dozu treme kada je pristupao Hilandaru, koji u svojoj manastirskoj riznici čuva preko 3500 ikona, od kojih su 1500 srednjovekovne, a osam je čudotvornih. Najpoznatija ikona je Bogorodica Trojeručica, koja se nalazi u glavnom manastirskom hramu Vavedenja Presvete Bogorodice i tu je predsednik imao čast da bude sam u hramu, gde se dugo molio pred ikonom Trojeručice. Na Liturgiji je predsedniku Vučiću ukazana posebna čast, da pročita Simbol Vere i Oče naš, što se ukazuje samo posebno važnim gostima“, rekao je Popović.\nMinistar Popović je naveo da ove godine obeležavamo 17 godina od izbijanja najvećeg požara u istoriji Hilandara, kada je u vatrenoj stihiji od 10.500 metara kvadratnih manastirske površine uništeno preko 55%. Predsednik Vučić je, kako navodi Popović, obišao radove i najavio da će učiniti sve da Hilandar u naredne dve godine bude obnovljen i da zasija onom svetlošću kojom je oduvek sijao.\nPopović je podsetio da je obnova Hilandara započeta još 2006. godine, dve godine nakon požara i da je planirano da se završi u narednih 10 godina, ali zbog smanjenja finansiranja, veoma složenih radova i birokratskih prepreka, to nije bilo moguće, ali je do sada urađeno preko 75% radova na obnovi manastira.\nMinistar za inovacije i tehnološki razvoj je naveo da je monasima koji život na Svetoj gori provode u molitvi i tišini, značajno da radovi budu što pre okončani, jer izvođenje građevinskih radova, koji traju 17 godina izuzetno ometaju monaški život i mir na Svetoj Gori.


RTS :: Udruženja: Zašto razlike u novcu iz budžeta za medije\nDruštvo Udruženja: Zašto razlike u novcu iz budžeta za medije\nUdruženja: Zašto razlike u novcu iz budžeta za medije\nutorak, 13. mar 2018, 17:58 -> 20:08\nČetiri medijska i novinarska udruženja negodovala su danas zbog načina na koji Ministarstvo kulture i informisanja ima nameru da raspodeli novac iz budžzeta Srbije namenjen za sufinansiranje medija, odnosno sufinansiranje "proizvodnje medijskih sadržaja".\nU zajedničkom saopštenju Asocijacija onlajn medija, Nezavisno udruženje novinara Srbije, Nezavisno društvo novinara Vojvodine i Asocijacija nezavisnih elektronskih medija navode da su, prema objavljenom konkursu, napravljene velike razlike u uslovima za prijavu, zavisno od tipa medija.\nKonkursi su ciljano profilisani za televizije, radio, štampu, onlajn medije, više privatnih agencija, a udruženja kažu da je to diskriminacija, koju zakon zabranjuje.\nMinistarstvo kulture i informisanja 5. februara je, kažu, raspisalo odvojene konkurse po tipu medija, ali tako da se međusobno razlikuju i ukupni iznosi izdvojenog novca.\n"Dok je minimalni iznos za TV sadržaje 500.000, a maksimalni pet miliona dinara, kod internet portala ti iznosi su 300.000 odnosno milion dinara", navode ta udruženja.\nPodsećaju da je Ministarstvo odbilo da odgovori na njihov zahtev da obrazlože takav poristup, a u dopisu koji su 19. februara uputili kabinetu ministra, te traže da reaguje Poverenica za zaštitu ravnopravnosti.\nPoverenica je u međuvremenu reagovala i navela da je već tim povodom primila pritužbu portala "Južne vesti", da je postupak u toiku i da se tek nakon sprovedenog postupka može utvrditi da li ima povreda Zakona.\nPoverenica istovremeno podseća udruženja na značaj medija u promovisanju tolerancije i unapređenju ravnopravnosti.\n1 Briga o Pupinu i inovacijskom pokretu\n2 Čačak dobio najveću i najmoderniju biblioteku u Srbiji\n3 Put srpskih medicinara do nemačkih bolnica\n4 Junajted medija nikada nije dala ponudu RTS-u\n5 "Negovanjem kulture učvršćujemo temelje svoje snage"


Ovo se ne pamti! Fantastičan uspeh srpskih rvača – U Klinchu\nOvo se ne pamti! Fantastičan uspeh srpskih rvača\nŽeljko Čačija Postavljeno 08/04/2017\nManje od mesec dana ostalo je do početka Evropskog šampionata u rvanju u Novom Sadu, a ako je suditi po aprilskoj rang listi Svetske rvačke federacije (UWW), i te kako imamo čemu da se nadamo na kontinentalnom takmičenju. Poznato je da je rvački sport u Srbiji izuzetno dobro organizovan, i da rvači postižu odlične rezultate, ali da se čak trojica nalaze u prvih deset u svetu, a šestorica u prvih 20 jedinstven je primer u srpskom sportu.\nPredvođeni olimpijskim šampionom Davorom Štefanekom, koji je prvi na listi u kategoriji do 66 kilograma, još dvojica srpskih rvača su u prvih 10. Aleksandar Maksimović je peti u kategoriji do 71kg, a Viktor Nemeš šesti u kategoriji do 75 kilograma.\nDok Štefanek suvereno vlada svojom kategorijom nakon olimpijskog zlata, Maksimović je uz osvajanje petog mesta na Prvenstvu sveta krajem prošle godine u Budimpešti, svoje mesto u svetskom vrhu potvrdio srebrom sa Grand – prixa Mađarske prošlog meseca. Viktor Nemeš je u vrhu svetske rang liste bio nakon osmog mesta u Riju, da bi zlatom na Grand Prix-u u Azerbejdžanu, srebrom sa Zagreb opena i bronzom iz Mađarske prošlog meseca došao do šestog mesta. Nemeš je u sjajnoj formi i ima kontinuitet osvajanja medalja na svim međunarodnim turnirima poslednjih meseci, te se očekuje da nakon Evropskog prvenstva zauzme još bolju poziciju na svetskoj rang listi.\nPosebno raduje što su se u aprilu još trojica Srba našla u prvih 20, što je do sada nezabeležen broj naših rvača od kada se vrši rangiranje. Zahvaljujući sjajnim nastupima na međunarodnim turnirima u Zagrebu i mađarskom Sombatelju, u svetskom vrhu nalaze se i Kristijan Fris u kategoriji do 59 kilograma (20. mesto), Mate Nemeš u kategoriji do 66 kilograma (20. mesto) i naturalizovani Gruzijac Mikheil Kajaija u kategoriji do 98 kilograma (17. mesto).\nPrvenstvo Evrope održaće se u Novom Sadu od 2. do 7. maja, a nakon olimpijskog zlata očekivanja su velika. Kada se tome doda da su prethodne godine u Rigi osvojene rekordne 3 evropske srebrne medalje, i nakon pogleda na svetsku rang listu, velika očekivanja nisu bez razloga. Uz podršku domaće publike, na SPENS-u se vrlo lako mogu oboriti rekordi po broju osvojenih evropskih medalja.\nRang lista Svetske rvačke federacije (UWW)\n3. Stig Andre BERGE (NOR)\n4. Kenichiro FUMITA (JPN)\n5. Mingiyan SEMENOV (RUS)\n20.Kristijan FRIS (SRB)\nDavor STEFANEK (SRB)\n2. Migran ARUTUNYAN (ARM)\n4. Shmagi BOLKVADZE (GEO)\n5. RYU Han-Soo (KOR)\n20.Mate NEMES (SRB)\n2. Daniel CATARAGA (MDA)\n3. Hasan ALIYEV (AZE)\n4. Ilie COJOCARI (ROU)\n5. Aleksandar MAKSIMOVIC (SRB)\n2. Mark MADSEN (DEN)\n3. KIM Hyeon-Woo (KOR)\n4. Saeid Mourad ABDVALI (IRI)\n5. Tamas LORINCZ (HUN)\n6. Viktor NEMES (SRB)\n2. Yasmany LUGO CABRERA (CUB)\n3. Nikita MELNIKOV (RUS)\n4. Musa EVLOEV (RUS)\n5. Aleksander HRABOVIK (BLR)\n19.Mikheil Kajaia (SRB)\nDruga strana medalje... Srbija će zbog nemara izgubiti neverovatno talentovanog borca


U 2021. reciklirano preko 212.000 telefona uz pomoć Telenora\nZahvaljujući Telenorovom programu reciklaže, koji je započet u aprilu, recikliran je 212.981 mobilni telefon i prikupljeno je više od 10 tona elektronskog otpada. Svi građani koji su na ovaj ekološki način odložili svoj stari uređaj dobili su vaučer za kupovinu novog, bez obzira na to da li su korisnici Telenor mreže.\nDonacija umesto tradicionalne prodajne izložbe\nTelenor fondacija donirala 150.000 dinara Centru za smeštaj i dnevni boravak dece i omladine ometene u razvoju\nZavršen projekat „Zelena Srbija“\nU okviru projekta „Zelena Srbija“, tokom ove godine organizovana je sadnja drveća u 10 gradova i opština širom Srbije, kako bi se podigla svest građana, lokalnih samouprava i kompanija o značaju ozelenjavanja naše zemlje\nUčešćem u akciji „Posadi svoj hlad“ Telenor fondacija doprinosi smanjenju emisije 144.000 tona CO2 godišnje\nU okviru konkursa „Zamisli sve“, Telenor fondacija podržala je projekat „Posadi svoj hlad“ obezbeđivanjem sredstava za 6.000 sadnica belog jasena. Sadnice su podeljene zainteresovanim građanima 10. decembra u podne, na skoro 100 lokacija širom naše zemlje.\n„Telenor Brzinom do zvezda“ – Kampanja sa svrhom 2021\n„Telenor Brzinom do zvezda“, projekat koji Telenor sprovodi zajedno sa Srpskim Atletskim Savezom, dobitnik je nagrade KAMPANJA SA SVRHOM 2021.\nTelenor objavio Izveštaj o održivom poslovanju za 2020. godinu\nKompanija Telenor objavila je Izveštaj o održivom poslovanju za 2020. godinu.\nBranko Ružic, ministar prosvete, nauke i tehnološkog razvoja, Goran Vasić, izvršni direktor korporativnih poslova u Telenor Srbija i Dejana Kostadinova, direktorka UNICEF-a u Srbiji, dostavili su SIM kartice i modeme za internet Darku Dimitrijeviću, direktoru Osnovne škole „Olga Milošević“ u Smederevskoj Palanci. Telenor u saradnji sa UNICEF-om obezbeđuje besplatan internet za škole u 30 opština širom Srbije.\n"Umetnost u prolazu" - prvi 3D modeli murala za slepe i slabovide\nU okviru projekta "Umetnost u prolazu" organizacije Street Art Belgrade, postavljeni su prvi 3D modeli murala za slepe i slabovide osobe u Srbiji.\nTelenor, u saradnji sa Srpskim Atletskim Savezom, tradicionalno nastavlja sa projektom „Brzinom do zvezda”, kroz organizaciju trka za decu trećeg i četvrtog razreda osnovnih škola.\nSimboličnom sadnjom najavljena akcija „Posadi svoj hlad“\nSimboličnom sadnjom japanske trešnje u Parku Ušće predstavnici nevladine organizacije Zeleni Razvojni Centar i Telenor fondacije najavili su akciju pod nazivom „Posadi svoj hlad“.\nZavršena manifestacija ARLEMM 2021\nNove atletske zvezde super finala takmičenja „Telenor - Brzinom do zvezda”\nOtvorena izložba ARLEMM UMETNIČKI KARAVAN\nNa Cvetnom trgu u Beogradu otvorena je izložba fotografija ARLEMM UMETNIČKI KARAVAN, koje prikazuju prvih dvanaest godina u životu Ariljske letnje muzičke manifestacije\nGrađani uz pomoć Telenora reciklirali 40.000 telefona za samo mesec i po dana\nZahvaljujući Telenorovom programu reciklaže, za samo mesec i po dana, prikupljeno je više od jedne i po tone elektronskog otpada, i reciklirano je gotovo 40.000 mobilnih telefona.\nPovodom Međunarodnog dana devojčica u informaciono – komunikacionim tehnologijama, koji se obeležava 22. aprila, održan je treći Hack#teen – hakaton za devojčice uzrasta 11-14 godina.


Izvor: B92, 02.Avg.2021, 20:19\nPredsedništvo SDA pozvalo je Kancelariju visokog predstavnika da stavi van snage Zakon o neprimenjivanju odluke visokog predstavnika u BiH Valentina Incka.\nTaj Zakon je nedavno usvojila Skupština Republike Srpske.\nJednim od zaključaka >> Pročitaj celu vest na sajtu B92 << sa sednice Predsedništva, SDA je pozvala političke predstavnike iz Republike Srpske u institucijama BiH da "odustanu od blokada", preneli su mediji u BiH.\nPredsedništvo SDA pozdravilo je izbor Kristijana Šmita za novog visokog predstavnika i izrazilo očekivanja da će on "pokazati neophodnu odlučnost kako bi se uklonile opstrukcije koje otežavaju funkcionisanje institucija BiH".\nPredsednik SDA Bakir Izetbegović ocenio je nakon sednice da "časnim ljudima u srpskom korpusu sasvim sigurno ne smeta Inckova odluka" i dodao da mislo da je njima "olakšao život".\n"Incko je nametanjem zakona najprije pomogao srpskom narodu. Stvar genocida i ratnih zločina je stvar pojedinaca i to treba skinuti s vrata srpskog narodu. Mene čudi da političari u RS ne shvataju tu stvar i da im to nije donelo olakšanje", rekao je.


Er Srbijin erbas na letovima za Atinu i Solun - NewsHub\nEr Srbijin erbas na letovima za Atinu i Solun\nTanjug | 21. novembar 2013. 09:59 | Komentara: 0\nBEOGRAD - Novi avion Er Srbije erbas A319 poleteo je ovog meseca za Atinu, a 24. novembra poleteće i na liniji Beograd-Solun.\nNa tim linijama je tako zamenjen Boing 737, a to je sastavni deo najavljenih izmena u saobraćajnoj mreži i redu letenja, saopštila je nacionalna aviokompanija Srbije.\nTo će igrati ključnu ulogu u stvaranju novog nacionalnog avioprevoznika rešenog da zadovolji potrebe svojih gostiju i pruži sasvim nov i veoma visok nivo udobnosti i usluge tokom leta.\nEr Srbija za Atinu leti svakoga dana, a od 14. januara 2014. broj nedeljnih frekevencija biće povećan na 10.\nSaobraćaj ka Solunu obavlja se tri puta nedeljno, a od 14. januara naredne godine leteće se svakodnevno.\n"Atina je veoma popularna destinacija za turiste iz svih krajeva sveta, a Grčka je jedna od najpopularnijih destinacija tokom sezone letnjih godišnjih odmora i za naše goste iz Srbije i Evrope", izjaivo je generalni direktor Er Srbije Dane Kondić.\nPovećavamo broj frekvencija za Atinu i Solun i planiramo da uskoro predstavimo i svoje nove destinacije, dodao je Kondić.\nAvion tipa A319, sa kapacitetom od 128 mesta, sa novim znakom i bojama Er Srbije, koji je nedavno predstavio javnosti prvi potpredsednik vlade Aleksandar Vučić, među prvima je od osam aviona erbas A319 i dva A320 aviona, koje Er Srbija uzima u najam u cilju ubrzane modernizacije flote.\nKonfiguracija novih aviona predviđena je za osam gostiju u potpuno novoj putničkoj kabini biznis klase i za 120 gostiju u ekonomskoj klasi.\nPrateći novi znak i boje aviokompanije, usluga u avionu obogaćena je novim izborom jelovnika, ponudom besplatnih pića i širim izborom zabavnog programa koji se nude gostima na letovima Er Srbije.\nSaobraćajna mreža kompanije obuhvata 30 evromediteranskih destinacija i nudi letove ka prekomorskim destinacijama u Aziji, Australiji i Americi posredstvom svojih kodšer partnera i partnera sa akcijskim kapitalom Etihad ervejza.\nEr Srbija je počela sa radom kao nacionalni avioprevoznik Srbije 26. oktobra 2013.\nOpslužuje 30 destinacija u Evropi i na Mediteranu sa matičnog aerodroma, međunarodnog aerodroma Nikola Tesla Beograd, kako u putničkom tako i u teretnom saobraćaju.\nKompanija nudi i duge i prekookeanske letove do Azije, Australije i američkog kontinenta sa kodšer partnerima, i sa kompanijom Etihad, svojim budućim akcionarom sa 49 procenata vlasničkog udela.


Bosnia and Herzegovina -- People of Sarajevo protest in front of the Office of the High Representatives (OHR) in Sarajevo, October 25, 2021.\nStotinjak građana okupilo se u ponedjeljak, 25. oktobra, na protestima ispred zgrade Ureda visokog predstavnika (OHR) u Sarajevu, kako bi upozorili da trenutna politička situacija u BiH "ugrožava mir i stabilnost".\nJedan od demonstranata Selver Bašić kazao je novinarima da ne očekuje da će OHR reagovati, ali da građani moraju podići glas.\n"Ne očekujem da će se išta promijeniti, ali protestovati se mora, jer ovako dalje ne ide", kazao je Bašić.\nMeđu okupljenim građanima je i nekadašnji predsjednik Skupštine Republike BiH Miro Lazović koji je kazao da očekuje da OHR reaguje i zaštiti ustavni poredak BiH.\nJedan od zahtjeva građana okupljenih ispred zgrade OHR-a je zabrana političkog djelovanja članu Predsjedništva BiH Miloradu Dodiku, predsjednici RS Željki Cvijanović, predsjedniku Narodne skupštine RS Nedeljku Čubriloviću.\nPodsjećamo, Dodik je ranije najavio da planira povlačenje saglasnosti na sporazume o Oružanim snagama BiH, proglašenje ništavnim zakona o Sudu i Tužilaštvu BiH, Upravi za indirektno oporezivanje (UIO), Državnoj agenciji za istrage i zaštitu (SIPA), te Obavještajno-bezbjednosnoj agenciji (OBA) BiH, nakon čega bi RS trebala da formira svoju obavještajnu strukturu.


Zoran Živković o najavljenom masovnom povratku na Kosovo\nNIŠ - Najavljena akcija masovnog povratka Srba na Kosovo pod geslom "Hoćemo kući" najobičnija je demagoška petarda Miroslava Šolevića, kao i sve ostale koje je on do sada puštao, izjavio je preksinoć u Nišu Zoran Živković, savezni ministar unutrašnjih poslova gostujući na lokalnoj "TV-5".\n- Ne bih nikada stao u kolonu koju predvodi Šolević. Normalno je da je povratak na Kosovo naš najveći cilj, ali ne možemo da se vraćamo kao glineni golubovi, jer tamo je i dalje nebezbedno. Zato najava ove akcije liči na one ranije priče "hajde da vratimo hiljadu naših vojnika i policajaca na Kosovo", bez obzira što ih Šiptari mogu poubijati, rekao je Živković.\nOdbor za povratak raseljenih Srba je inače najavio da će 21. septembra oko 100 hiljada Srba pokušati masovni povratak, a da će ukoliko im se to ne dozvoli, blokirati sve granične prelaze na administrativnoj granici prema toj pokrajini. Šolević je još najavio da za tu akciju očekuje i podršku SPC, a da s tim u vezi treba da razgovara i sa predsednikom Koštunicom.


Milan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Hlađenje & Grejanje > Peći za grejanje > Peći na čvrsto gorivo > Milan Blagojevic Peći na čvrsto gorivo\nMilan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo cene\ncena 18.360,00 din | prodavnica (1)\nTrenutno nemamo slike za Milan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo\nEPonuda nije internet prodavnica već Vam omogućava da brzo i lako nađete Milan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo po najjeftinijoj ceni. Naš cilj je da kupci budu što bolje informisani o ponudi Milan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo na tržištu Srbije. Vrlo lako nalazite željeni proizvod za kategoriju Peći na čvrsto gorivo cene, ne morate da lutate od sajta do sajta za Milan Blagojevic Peći na čvrsto gorivo, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Milan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo sa PRODAVCEM. EPonuda ne može da garantuje potpunu tačnost specifikacije i slika za Milan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo. Pre kupovine, podatke za Milan Blagojevic MBS SD-1 HERA drvo/ugalj 7 kW crvena gore (centralno) peć na čvrsto gorivo proverite na sajtu PROIZVOĐAČA.


Bliski istok: Da li će izraelska politika usporiti mirovni proces?\nParlamentarni izbori nedavno održani u Izraelu mogli bi da uspore mirovni proces sa Palestincima, što bi - kažu analitičari - moglo da dovede do nesuglasica između nove izraelske vlade i nove američke administracije.\nIzraelci se suočavaju sa političkim zastojem. Posle nedavno održanih parlamentarnih izbora, stranka Kadima, ministarke inostranih poslova Cipi Livni, vodi za samo jedno mesto ispred stranke Likud, bivšeg premijera Benjamina Netanjahua. Ni jedna od dve stranke nije ni blizu apsolutne većine u Knesetu, koji broji 120 mesta, pa oba lidera sada nastoje da sastave koaliciju. Kome će se poveriti osnivanje nove vlade odlučiće predsednik Šimon Peres.\nDavid Makovski, direktor Projekta za bliskoistočni mirovni proces, u vašingtonskom Institutu za bliskoistočnu politiku, kaže da su nacionalističke i religiozne stranke, uključujući Likud, osvojile ukupno 65 mesta, što bi moglo da bude prednost za Benjamina Netanjahua,\n„Umerenjaci su pretrpeli udarac zbog Hamasovih bombi. Znam da ima onih koji se ne slažu, ali zaista mislim da je Hamas pomogao desničarskim strankama,“ kaže Makovski.\nCipi Livni podržava osnivanje palestinske države dok Netanjahu obećava ugušivanje Hamasa koji kontroliše pojas Gaze i udržava se od obećavanja teritorije Palestincima. David Makovski kaže da je, posle nedavnog rata sa Hamasom u pojasu Gaze, malo verovatno da će doći do značajnijeg napretka ka miru.\n„Hamas je to unazadio za duže vreme. Čak ako Cipi Livni osnuje vladu, ne vidim da bi mogla da postigne neki značajniji dogovor o palestinskom pitanju,“ kaže Makovski.\nDok neki analitičari smatraju da su izbori u Izraelu unazadili mirovni proces sa Palestincima, drugi smatraju da je krupniji problem iranski nuklearni program iako je američki predsednik Barak Obama nagovestio spremnost da pregovara sa Teheranom. Izvršni direktor vašingtonskog Instituta za bliskoistočnu politiku, Robert Satlof, kaže da će ta potencijalna promena strategije uticati na američko-izraelske odnose.\n„Ključna inicijativa, ključna diplomatska promena koji će preduzeti Obamina administracija je ’tvrda diplomatija prema Iranu.’ To pitanje biće od daleko veće važnosti nego pitanje mira između Izraela i Palestinaca,“ kaže Satlof.\nMajkl Oren, stručnjak za Bliski istok u Diplomatskoj školi univerziteta Džordžtaun, u Vašingtonu, smatra da je mogućno da dođe do frikcije između Obamine administracije i nove izraelske vlade.\n„Svaka izraelska vlada, čak i centristička, a svakako neka vlada desno od centra, biće ako ne na putu sudara onda svakako na putu frikcije sa ovom administracijom,“ kaže Oren.\nPalestinski predsednik Mahmud Abas kaže da će, ma ko došao na čelo Izraela, biti obavezan da nastavi mirovne razgovore i ispunjava međunarodne obaveze.


Voz iskočio iz šina: Veliki broj mrtvih i povređenih u nesreći u Iranu /foto, video/ - 08.06.2022, Sputnik Srbija\nVoz iskočio iz šina: Veliki broj mrtvih i povređenih u nesreći u Iranu /foto, video/\nPutnički voz delimično je iskočio iz šina u istočnom Iranu rano jutros, poginulo je najmanje 10 putnika, dok je povređeno još 50, od kojih su neki u kritičnom... 08.06.2022, Sputnik Srbija\nPrema prvim informacijama, do nesreće je došlo kada je voz udario u bager. Četiri od sedam vagona u vozu iskočila su iz šina u blizini grada Tabasa, a spasilačke ekipe vozilima hitne pomoći i sa tri helikoptera stigla su u udaljenu oblast gde je putna infrastruktura loša, navodi AP.Iskakanje iz šina se dogodilo nekih 50 kilometara od Tabasa i oko 550 kilometara jugoistočno od glavnog grada Teherana, a prema izveštaju iranske televizije broj žrtava bi mogao da bude i veći.U železničkoj nesreći 2016. godine u Iranu poginule su i povređene desetine ljudi, a ova zemlja beleži i oko 17.000 smrtnih slučajeva godišnje na svojim autoputevima, što je jedan od najgorih rekorda bezbednosti saobraćaja na svetu, prenosi Tanjug.\nsvet, iran, nesreće i prirodne katastrofe, društvo, saobraćaj i infrastruktura, železnička nesreća\n07:45 08.06.2022 (Osveženo: 09:12 08.06.2022)\n© AP Photo / Masoud MirjaliliIran, voz, nesreća (arhivska fotografija)\n© AP Photo / Masoud Mirjalili\nPutnički voz delimično je iskočio iz šina u istočnom Iranu rano jutros, poginulo je najmanje 10 putnika, dok je povređeno još 50, od kojih su neki u kritičnom stanju, izvestila je državna televizija.\nPrema prvim informacijama, do nesreće je došlo kada je voz udario u bager. Četiri od sedam vagona u vozu iskočila su iz šina u blizini grada Tabasa, a spasilačke ekipe vozilima hitne pomoći i sa tri helikoptera stigla su u udaljenu oblast gde je putna infrastruktura loša, navodi AP.\nIskakanje iz šina se dogodilo nekih 50 kilometara od Tabasa i oko 550 kilometara jugoistočno od glavnog grada Teherana, a prema izveštaju iranske televizije broj žrtava bi mogao da bude i veći.\nU železničkoj nesreći 2016. godine u Iranu poginule su i povređene desetine ljudi, a ova zemlja beleži i oko 17.000 smrtnih slučajeva godišnje na svojim autoputevima, što je jedan od najgorih rekorda bezbednosti saobraćaja na svetu, prenosi Tanjug.


KORONA UGASILA LINIJU PROIZVODNJE U „ŠINVOZU” – Zrenjanin\n28/05/2020 28/05/2020 List Zrenjanin\nPunim kapacitetom radiće krajem avgusta\nJedna od vodećih firmi u regionu koja se bavi modernizacijom i remontom železničkih vozila, zrenjaninska kompanija „Šinvoz”, zbog pandemije korona virusa morala je da preduzme mere da bi zaštitila zaposlene i obezbedila nesmetan rad. Kako navodi Radomir Miljuš, direktor ovog preduzeća, svi radnici stariji od 60 godina, samohrani roditelji kao i oni sa hroničnim bolestima, oslobođeni su radne obaveze, a ova odluka je još uvek na snazi.\n– Mere Vlade Srbije značajano su doprinele da bolje prevaziđemo period koji je iza nas. Posebno je značajno odlaganje plaćanja obaveza prema bankama i državi, bez toga sigurno ne bismo mogli da poslujemo u tom periodu – ističe Miljuš.\nZbog zatvaranja fabrika njihovih inostranih partnera, kako navodi naš sagovornik, „Šinvoz” je bio prinuđen da po proglašenju vanrednog stanja, zatvori proizvodnu liniju koja je početkom godine, nakon priprema i obuke zaposlenih, počela sa serijskom proizvodnjom. Druga proizvodna linija radila je smanjenim kapacitetom, kao i fabrika inostranog kupca.\n← Koliko je ljudi ostalo bez posla usled korone?\nVOJIN OBRADOVIĆ O UTICAJU PANDEMIJE NA PRODAJU VOZILA I AUTO-INDUSTRIJU →


Ni korak nisu odmakli: Naučnici sa Kembridža insistiraju da se utvrdi kako je nastao kovid\nIzvor: B92, 14.Maj.2021, 20:27\nDa bi se otkrilo kako je zapravo nastala pandemija koja traje već godinu ipo dana, naučnici sa Kembridža smatraju da je neohodna veća istraga.\nPoreklo koronavirusa je i dalje nepoznato i ne postoji dovoljno dokaza da se kaže da li je nastao prirodno ili je "procureo" iz laboratorije, saopštila je danas grupa iskusnih naučnika sa Univerziteta Kembridž.\n"Potrebna je veća istraga. I dalje moramo da utvrdimo poreklo pandemije", piše u otvorenom pismu 18 naučnika, među kojima su Ravindra Gupta, klinički mikrobiolog sa Kembdidža i Dzeši Blum, koja studira evoluciju virusa na "Fred Hacuinson" istraživačkom centru, prenosi Rojters.\nNaučnici su naveli da nije isključena mogućnost da je virus...\nKurir: TEŠKE OPTUŽBE NA RAČUN PEKINGA Vodeći naučnici sumnjaju da je korona pobegla iz laboratorije u Vuhanu! Evo šta traže od Kine!


Odbojka - EP, Srbija - Austrija, prenos\nUtakmicu sa Austrijom, koja počinje u 20 sati i 30 minuta verovatno će početi rezervna postava. Selektor Slobodan Kovač želi da odmori igrače koji su izneli teret u direktnom sudaru sa Belgijom, ali i da pruži priliku ostalim reprezentativcima jer će u završnici i oni morati da budu spremni za izazove. Austrija je autsajder u grupi, doživela je četiri poraza i teško je verovati da može da iznenadi našu selekciju. Bez sumnje igraće rasterećeno i potražiće šansu u eventualno opuštenijoj igri Srbije. Međutim, Slobodan Kovač samopuzdanje i dobru atmosferu gradi na pobedama, pa će zahtevati ozbiljan pristup, bez obzira koja postava se nalazi na terenu. Još uvek se ne zna ko će biti protivnik Srbije u osmini finala. Trebalo bi da to bude četvrtoplasirana selekcija iz grupe D - Češka ili Crna Gora, pod uslovom da svetski šampion Poljska večeras savlada Ukrajinu. U tom slučaju Holandija bi zauzela drugo mesto u grupi iza Poljske, a ispred Ukrajine. Međutim, ukoliko Poljska nekim čudom izgubi od Ukrajine, Holandija će zauzeti treće mesto na tabeli, a Ukrajina će se popeti na drugu poziciju. Po propozicijama naša selekcija bi tada putovala iz Antverpena u Apeldorn na meč osmine finala protiv Holandije, koja kao jedan od domaćina Evropskog prvenstva ima pravo da igra na svom terenu. Neobično je što su već poznati učesnici osmine finala iz grupe A i C koje su igrali u Monpeljeu i Ljubljani. Oni su dan ranije počeli i završili prvu fazu takmičenja. Tamo nije bilo nekih velikih iznenađenja, pa će u Nantu igrati: Francuska - Finska i Italija - Turska. U Sloveniji će se sastati: Rusija - Grčka i Slovenija - Bugarska.


Hoće li Bajdenova administracija okončati rat u Jemenu? - Global Defence\nSeparatisti sa juga Jemena tokom sukoba sa neprijateljskim snagama (foto: AFP)\n14/02/2021 Saša Radomirović 0\nZa malo više od mesec dana biće tačno šest godina od početka saudijske vojne intervencije u Jemenu. Njeno trajanje jednako je dugo kao ceo Drugi svetski rat koji se završio pre skoro 76 godina. Ovaj vojni i politički avanturizam dinastije Saud protiv šiitske grupe Ansar Allah (poznate kao Huti) izazvao je jednu od najvećih humanitarnih katastrofa u svetu. Pored civilnih žrtava izazvanih od posledica vazdušnih napada, jemensko stanovništvo suočilo se i sa masovnim bolestima poput kolere i korona virusa.\nZa to vreme ni glad ih nije zaobišla, a procene su takve da će u 2021. godini više od 2 miliona dece mlađih od pet godina biti suočeno sa glađu. U ionako najsiromašnijoj arapskoj zemlji rat je trenutno doveo do toga da u proseku četiri od pet stanovnika zavisi od humanitarne pomoći, koju im humanitarne organizacije dostavljaju sa velikim poteškoćama.\nSnage lojalne koaliciji predvođenoj Saudijskoj Arabiji u Taizu (foto: Reuters)\nSaudijska intervencija, američko pomaganje\nZa pomenutih šest godina Bela kuća ugostila je tri predsednika SAD. Te 2015. godine, Barak Obama dao je zeleno svetlo i vojno podržao Saudijsku Arabiju i njene saveznike za početak intervencije u Jemenu. Bila je to na neki način Obamina odluka kako bi se Rijad odobrovoljio za sveobuhvatni nuklearni sporazum sa Iranom, koji će biti potpisan četiri meseca kasnije.\nTako su SAD najednom ubrzale prodaju naoružanja i počele da pružaju obaveštajne podatke saudijskim i drugim koalicionim pilotima o ciljevima Huta, obezbeđujući takođe i logističku podršku, uključujući dopunu goriva u vazduhu.\nObaminu administraciju u pomoći saudijskom avanturizmu nije pokolebao ni masakr koji se zbio u oktobru 2016. godine, kada su saudijski avioni sa bombama američke proizvodnje izveli dva vazdušna napada na okupljene građane na jednoj sahrani u Sani. Samo tada stradalo je najmanje 140 civila.\nSvega dan pred svoj odlazak iz Bele kuće, 19. januara, Tramp je odlučio da Hute „nagradi“ stavljanjem na američku listu terorističkih organizacija\nAko je Obamina odluka da podrži Rijad te 2015. bila da bi se dinastija Saud odobrovoljila za nuklearni sporazum sa Iranom, onda je Trampova odluka da nastavi Obaminim putem bila kako bi se kroz podršku Saudijskoj Arabiji stalo na put širenju uticaja Irana u Jemenu odnosno čitavom Zalivu. Tako do otkazivanja podrške nije došlo ni 2018. godine kada je saudijski avion pogodio školski autobus usmrtivši 44 nedužnih dečaka koji su se uputili na izlet.\nSmrt novinara Džamala Kašogija i neselektivno bombardovanje u Jemenu naveli su SAD 2018. godine da ukinu pomoć saudijskoj koaliciji u vidu popune goriva u vazduhu. Sa tankovanjem aviona se prekinulo, ali ne i sa daljim obaveštajnim pružanjem ciljeva Huta u Jemenu i prodajom naoružanja.\nTakva politika ostala je na snazi sve do kraja Trampovog mandata, a svega dan pred svoj odlazak iz Bele kuće, 19. januara, Tramp je odlučio da Hute „nagradi“ stavljanjem na američku listu terorističkih organizacija, svrstavajući ih tako u isti red sa Islamskom državom, Al Kaidom i drugim organizacijama.\nProtesti u Jemenu nakon odluke Trampa da proglasi Hute za terorističku organizaciju (foto: AFP)\nSa dolaskom svakog novog američkog predsednika kod izmučenog stanovništva u Jemenu dolazila je i nada da će podrška SAD saudijskoj koaliciji prestati, a da će pritisak novoimenovanog predsednika dovesti do okončanja intervencije. Možda ovoga puta, sa dolaskom Džozefa Bajdena neće ipak sve ostati samo nadanje, već i neki konkretan potez.\nPredsednik Bajden objavio je 4. februara da SAD prestaju da pružaju podršku Saudijskoj Arabiji u Jemenu, kao i da se zamrzava određena prodaja naoružanja\nA konkretan potez usledio je tri nedelje nakon inaoguracije. Predsednik Bajden objavio je 4. februara da SAD prestaju da pružaju podršku Saudijskoj Arabiji u Jemenu, kao i da se zamrzava određena prodaja naoružanja. Bajdenova odluka je prvi konkretniji odgovor SAD na saudijsku katastrofalnu politiku u Jemenu. Ipak, ona je došla prekasno, jer je za proteklih šest godina rat odneo više od 233 000 ljudskih života, raselio preko 3 miliona ljudi i izazvao najveću humanitarnu katastrofu na svetu.\nSaudijsko bombardovanje u Jemenu (foto: AFP)\nSa druge strane, saudijska kampanja doživela je potpuni debakl. Ni posle toliko godina i sa tako sofisticiranim naoružanjem nisu uspeli da poraze Hute. Oni su danas nikada jači, ako uzmemo u obzir da drže ne samo glavni grad Sanu, već i sve strateški važne luke. Procene su da oko 80% populacije od ukupno 30 miliona stanovnika živi na teritoriji pod upravom Huta.\nNerealno očekivati neki ozbiljniji raskol između SAD i Saudijske Arabije\nIako je Bajdenova odluka svakako za pohvalu, ona sa druge strane nije garant da će to primorati Rijad da odustane od dalje kampanje. Takođe, to ne znači da će se SAD u potpunosti povući iz ovog sukoba. Bajdenova administracija nastaviće da obaveštajno pomaže Saudijsku Arabiju, ali u „odbrambenom“ smislu. To znači da će Vašington dostavljati informacije u cilju odbrane od napada Huta, čije rakete i bespilotne letelice redovno lete u pravcu Saudijske Arabije.\nTo ostavlja prostora i za dalju isporuku naoružanja, koje bi se navodno moglo okarakterisati kao defanzivno. SAD nije u interesu da u potpunosti prekidaju saradnju sa ključnim saveznikom i ekonomskim partnerom na Bliskom istoku. Stoga je nerealno očekivati neki ozbiljniji raskol sa Saudijskom Arabijom, već eventualno određeno zahlađenje odnosa, ali opet sa ciljem da se izbegne narušavanje ekonomske saradnje.\nSAD kao medijator u sukobu?\nBajdenova administracija bi mogla da se postavi kao nekakav medijator u ovom sukobu, u cilju zaustavljanja daljeg krvoprolića. Da se ide u tom pravcu nagoveštava odluka SAD da u utorak skine Hute sa liste terorističkih organizacija, kao i imenovanje Tim Lenderkinga kao američkog specijalnog izaslanika za Jemen. Skidanje sa liste omogućiće Vašingtonu da diplomatskim putem pokuša da obe strane dovede za pregovarački sto, kako je to već učinjeno u Avganistanu između zvanične vlade u Kabulu i Talibana koji su godinama odbijali da pregovaraju.\nHuti u Jemenu (foto: AFP)\nKao problem nameće se činjenica da je u Jemenu nekoliko zaraćenih strana. Zvanična vlada koju podržava Rijad nalazi se u egzilu, a ona se u međuvremenu de fakto podelila na separatistički deo koji zastupa južni deo Jemena sa sedištem u Adenu i druga čiji je cilj jedinstveni Jemen sa sedištem u Sani. Saudijskoj Arabiji ne odgovara takva podela Jemena, posebno ako se uzme u obzir činjenica da je južni deo Jemena daleko bogatiji naftnim resursima i strateški bitniji, za razliku od severnog dela.\nBajdenova administracija mogla bi da se postavi kao medijator u cilju zaustavljanja daljeg krvoprolića\nNa drugoj strani UAE, koje su formalno u koalicije nezvanično su podržali ideju rasparčavanja Jemena, odnosno njegovu podelu na Južni i Severni Jemen – dve države koje su postojale sve do 1990. godine i ujedinjenja pod vlašću predsednika Ali Abdulah Saleha.\nSa druge strane za SAD predstavlja problem i to što je ravnoteža snaga u poslednje dve godine nesumnjivo na strani Huta. Takođe, nakon najave da će biti skinuti sa liste terorističkih organizacija, Huti su intezivirali napade na strateški važan grad Marib koji se nalaze na 120 km istočno od Sane. Njegovim zauzimanjem, vojska podržana od koalicije izgubila bi jedno od poslednjih velikih uporišta u Jemenu. Kampanja Huta, koja je očito podržana iz Irana, ima za cilj da se obezbedi što bolja pregovaračka pozicija kada do pregovora dođe.\nTeheran i Huti pobednici u ovom ratu\nEventualni pregovori pod pokroviteljstvom SAD morali bi da uključe sve strane u sukobu, posebno kada je reč o Hutima. To je svakako mukotrpan i dugotrajan proces sa neizvesnim ishodom. Prvi korak u tom pravcu trebao bi da bude prekid vatre i stvaranje sigurnih koridora za dotok humanitarne pomoći.\nBilo kako bilo, Saudijska Arabija moraće da prihvati Hute, ali i uticaj Irana na severu Jemena. Već sada može se reći da su Teheran i ova šiitska grupa strateški pobednici u ovom ratu. Stoga Saudijska Arabija mora da se okrene ka iznalaženju političkog rešenja koje bi moglo doći posredstvom SAD.\nTagovi:Bajden Bliski istok Jemen SAD Saudijska Arabija UAE


Bvlgari je lansirao proizvodnju sredstava za dezinfekciju ruku - GRAZIA Srbija\nVeć smo pisali o tome kako modna industrija pomaže u borbi protiv korona virusa. Međutim, svakim danom sve više i više svetskih brendova pridružuje se ovoj plemenitoj inicijativi i prenose svoje proizvodne kapacitete na proizvodnju maski, kombinezona za lekare, sredstva za dezinfekciju i drugih osnovnih potrepština.\nItalijanska kuća nakita Bvlgari, član grupe LVMH, aktivno podržava italijanski jezik vlasti u borbi protiv COVID-19. Pre mesec dana, kompanija je najavila veliku donaciju bolnici Spallanzani za kupovinu novog, modernog 3D mikroskopa visoke rezolucije.\nSada je Bvlgari odlučio da zajedno sa ICR-om (Industrie Cosmetiche Riunite), svog dugogodišnjeg partnera u proizvodnji parfema, objavi nekoliko stotina hiljada boca gela za dezinfekciju ruku, koje će se putem italijanskog odeljenja civilne zaštite prioritetno isporučiti svim italijanskim medicinskim ustanovama.\n„Kuća Bvlgari oduvek je verovala u „pametne ruke“ zanatlija - muškaraca i žena - koji su Italiji doneli slavu neprevaziđenog luksuza. Kreativnost je praćena kvalitetom. Danas, kao nikada do sada, tokom proizvodnje Bvlgari dezinfekcijskog gela u laboratorijama ICR, te iste ruke takođe postaju "hrabre". One podržavaju lekare, medicinske sestre i volontere - „poštene ruke“ onih koji se bore na frontu svakog dana kako bi spasili živote miliona ljudi “, rekao je izvršni direktor brenda Bvlgari.


Marko Đurić: Prištinska platforma je posljednji ekser u kovčeg kosovskog dijaloga / Bljesak.info | BH Internet magazin\n"Mi ćemo donositi svoje odluke. Sve odluke će biti donesene u interesu Srbije i naroda na Kosmetu", rekao je Đurić.\nVijesti / Svijet | 07. 03. 2019. u 20:23 Bljesak.info\nFoto: AFP / Direktor Ureda za Kosovo i Metohiju Marko Đurić\nPredsjednik Srbije Aleksandar Vučić zakazao je za sutra ujutro hitnu sjednicu Vijeća za nacionalnu sigurnost nakon što je Priština usvojila svoju platformu za dijalog kojom je jasno poručila da je za nju dijalog sa Beogradom gotov, rekao je direktor Ureda za Kosovo i Metohiju Marko Đurić.\nĐurić je na izvanrednoj konferenciji za novinare u Beogradu ocijenio da zahtjevi sadržani u prištinskoj platformi, među kojima i onaj da ishod dijaloga sa Beogradom može biti samo nezavisnost Kosova i da Beograd plati ratnu odštetu, predstavljaju "posljednji ekser u kovčeg kosovskog dijaloga".\n"Time su oformili de facto na cijeloj teritorioji naše južne pokrajine ono što Priština smatra granicom takozvane nezavisne republike Kosovo", naveo je Đurić.\nU platformi se, dodao je on, kaže da jedino moguće rješenje može da bude samo ono definirano već postojećim Ustavom Kosova, ne dirajući u tu teritoriju.\nU platformi se, naveo je Đurić, propisuje i definira obaveza da se Srbiji nametne ratna šteta, plaćanje ratne odštete za desetine spaljenih srpskih domova, stotine tisuća protjeranih Srba i hiljade ubijenih Srba.\n"Sve to predstavlja posljednji ekser u kovčeg procesa dijaloga i pokazuje cijelokupnoj domaćoj i međunarodnoj javnosti da je Priština jasno poslala poruku cijelom svijetu da je ovo za nju kraj dijaloga", istakao je Đurić.\nOn je podsjetio da je Priština prvo nesprovođenjem Bruxelleskog sporazuma i neformiranjem zajednice srpskih općina zadala suštinski fatalan udar dijalogu, javlja Klix.ba.\n"Potom je usvajanjem anticivilizacijskih taksa zadala drugi udar, stvorila nemoguć ambijent za dijalog, a ovim poslednjim poslala jasnu poruku da je ovo za njih kraj dijaloga, da je on završen", rekao je Đurić.\nObraćajući se javnosti, Đurić je podsjetio da je Vučić prije pet mjeseci upozoravao međunarodne dužnosnike, među kojima i visokog predstavnika za vanjsku politiku i sigurnost Federicu Mogherini, da će biti kraj dijaloga, ako dođe do usvajanje ove platforme.\nOn kaže da su međunarodni dužnosnici obećavali da do platforme neće doći, ali da je ovaj dokument protiv mira, budućnosti i dijaloga usvojen, a njihov jedini odgovor je šutnja.\nKosovo srbija Marko Đurić\nTko ne priznaje Kosovo ''dobije'' veleposlanstvo Srbije


Obelodanjivanje informacija o zaštiti životne sredine : praksa u Srbiji Digitalni repozitorijum Instituta ekonomskih nauka u Beogradu\nObelodanjivanje informacija o zaštiti životne sredine : praksa u Srbiji\nKoncept zaštite životne sredine je deo strategije poslovanja ekološki i društveno odgovornog preduzeća. Poslovanje prema načelima održivog razvoja, pored primene važećih propisa, podrazumeva racionalno korišćenje prirodnih resursa, preduzimanje mera zaštite životne sredine, ali i obelodanjivanje informacija o zaštiti životne sredine. Ekološki neodgovorno ponašanje povećava negativne uticaje na okolinu i rizik nesklada između potrošnje prirodnih resursa i njihove raspoloživosti. Sve izraženiji ekološki problemi ukazuju na neophodnost adekvatnog upravljanja prirodnim dobrima i potrebu ulaganja u zaštitu i unapređenje životne sredine. Cilj rada je analiza transparentnosti preduzeća u Srbiji po pitanju informacija o zagađenju i zaštiti životne sredine. Nakon osvrta na vrste izveštavanja o zaštiti životne sredine preduzeća zagađivača, u prvom delu rada su identifikovani troškovi koji nastaju u vezi sa zaštitom životne sredine. Analizom finansijskih izveštaja odabrane grupe preduzeća, u drugom delu rada je prikazan nivo obelodanjivanja informacija o zaštiti životne sredine, a posebna pažnja je posvećena troškovima zagađenja i rezervisanja po osnovu zaštite životne sredine.\ntroškovi zaštite životne sredine, izveštavanje, obelodanjivanje, preduzeća zagađivači


Faktor | Dvanaest klubova podržalo kraj sezone u muškoj Premijer ligi BiH\nObjavljeno: 11.06.2020. u 13:29\nNo, predstavnici tri muška rukometna kluba - Vladimir Branković (Borac m:tel, Banja Luka), Adnan Delić (Bosna Vispak, Visoko) i Fetah Kadrić (Vogošća Poljine hill) danas su na pres-konferenciji u Sarajevu objavili zajedničko saopćenje, kojim su podržali završetak takmičenja.\nU saopćenju, koje je potpisalo 12 od ukupno 16 premijerligaških klubova, jasno je poručeno je "da je potpuno nerealno govoriti o nastavku sezone te da s tim u vezi ova opcija u potpunosti otpada i da ne žele da se o njoj uopšte raspravlja".\n- Mislim da je većini članova UO RSBiH sada ta svar potpuno jasna i da je bespredmetno raspravljati u daljem kontekstu o tome. Naša je poruka i da članovi UO RSBiH moraju da poštuju stavove klubova i ljudi koji su ih predložili na te funkcije. Stavovi 12 klubova su jedinstveni i apsolutno nema sumnje da ćemo istrajati na njima. Dakle, nema nastavka i proširenja lige, kao što određeni klubovi pa i neki članovi UO RSBiH zastupaju. Zahtijevamo i tražimo da se poštuju propozicije za sezonu 2019./20., kao i da se poštuju odluke koje je donio UO RSBiH u septembru prole godine, a to je da tri posljednjeplasirane ekipe napuštaju Premijer ligu, a da u nju uđu prvaci Prve federalne lige Sjever i Jug, kao u prvak Prve lige RS - kazao je Delić.\nNavodi da članovi UO moraju biti svjesni da je i Evropska rukometna federacija - EHF donijela preporuku da, ukoliko nacionalni savezi ne mogu da iznađu adekvatno rješenje, trebaju da slušaju mišljenje većine klubova.\nPredsjednik RK Vogašća Poljine hills Fetah Kadrić kazao je da je "u ovom trenutku dosta agonije koju pojedini članovi UO RSBiH proizvode".\n- Na želim nikakvu kuknjavi protiv UO RSBiH, ima puno toga dobrog što je uradio u proteklom periodu. Ova odluka koja je pred njih stavljena je vrlo teška, ali imali su puno vremena da je donesu, imajući u vidu da su se entitetski savezi davno očitovali. Međutim, pojedini članovi UO stavljaju interes klubova iznad Premijer lige, pa i samog UO RSBiH. Upozoravamo ih da se drži slova propisa, a to je Statut RSBiH i svih ostalih propisa koji ih obavezuju. Nećemo dozvoliti da se liga dijeli. Ne mogu shvatiti da neki u javnost daju informaciju i prijedlog da se Premijer liga podijeli na dva dijela. To sigurno klubovi neće dozvoliti - kazao je Kadrić.\nPredstavnik RK Borac m:tel Vladimir Branković naglasio je da na pres-konferenciji nije bio cilj da kritikuju UO RSBiH, već da javno kažu stav 12 klubova.\n- Nema dijeljenja lige, dosta je vremena prošlo, trudili smo se da liga bude zajednička. Zašto sada najednom uopšte priča, da nekom pada na pamet da nešto bude podijeljeno, da se stvara liga od 20 klubova. Nije moje da se bavim politikom saveza, već politikom kuba, a politika kluba je jasna, moramo obezbijediti finansije. Ako se Premijer liga proširi za još nova četiri kluba za klub to znači dodatnih 50 do 100.000 KM troškova. Mi se moramo okrenuti narednoj sezoni, omladinskim takmičenjima i omladinskim selekcijama - kazao je Branković.\nZajedničko saopćenje podržalo je 12 klubova Premijer lige - Borac m:tel (Banja Luka), Bosna Vispak (Visoko), Lokomitiva (Brčko), Sloboda (Tuzla), Leotar (Trebinje), Sloga (Doboj), Sloga (Gornji Vakuf/Uskoplje), Slavija (Isočno Sarajevo), Vogošća Poljine hills, Konjuh (Živinice), Maglaj i Drina (Zvornik).\nRukometna Premijer liga BiHRukometni savez BiH\nRSBiH se potrudio\nFIFA spremila oštru kaznu za fudbalere koji bi zaigrali u evropskoj Super ligi\nPredsjednik UEFA-e razmišlja: Evropsko prvenstvo možda će se ipak igrati u jednoj zemlji\nMarca "prognozira" Zidaneov kraj u Real Madridu\nMora podići glavu\nSarri o Pjaniću: Nedopustivo je da se to događa


Tomašević i Jao Ming dogovorili saradnju dva saveza - SPORTSKI ŽURNAL\nFratrović na pozajmici u Trajalu\nObradović u Uzbekistanu\nZvezda kupila Falka, igraču 600.000 po sezoni\nBrukanje Mančestera, na Teatru snova ga pobedio fenjeraš Šefild (VIDEO)\nCSKA savladao Albu u Berlinu, dabl-dabl Milutinova (VIDEO)\nDruga pobeda Cedevita Olimpije u Top 16 fazi Evrokupa\nVojvodina pobednik drugog stepena Kupa KSS\nDžamal Marej kažnjen sa 25.000 dolara zbog udaranja Hardaveja u prepone\nTomašević i Jao Ming dogovorili saradnju dva saveza\n10 novembar, 2019 0\nTomašević je istakao i da je Jao Ming veoma važan i uticajan covek u kineskom sportu, verovatno je jedan od najpoznatijih Kineza u poslednjih nekoliko decenija, kao i da je svoju popularnost u potpunosti stavio u službu razvoja kineske košarke\nGeneralni sekretar Košarkaškog saveza Srbije (KSS) Dejan Tomašević sastao sa predsednikom Košarkaškog saveza Kine Jao Mingom u Šangaju, gde je dogovorio intenzivniju saradnju dve federacije.\nTa saradnja se pre svega odnosi na mogućnost zajedničkih treninga mladih selekcija, od pionirskog uzrasta do univerzitetske konkurencije, razmenu trenera, iskustava, prenošenja znanja mladim kineskim stručnjacima, povećanju broja sponzorskih ugovora za KSS, osnaživanju postojećih sporazuma i brojnim drugim elementima koje mogu da unaprede košarku u Srbiji i Kini.\n- U Kini sam boravio na poziv Jao Minga, jer smo još za vreme Svetskog prvenstva pricali o mojoj poseti kineskoj federaciji i njemu lično. Pričali smo o zajedničkoj saradnji i gde je istaknuto da postoji ogroman prostor za napredak njihove federacije i košarke. Savetovao sam im da se okrenu više ka evropskoj košarci, pre svega ka Srbiji, i da u većoj meri koriste naše znanje i iskustvo. Posebno može da nam na ruku ide i činjenica da trenutno nisu u najboljim odnosima sa NBA. To je sjajna prilika koju mi treba da iskoristimo, pogotovo što mislim da je evropska košarka njima slicnija i mnogo bliža nego američka - izjavio je Tomašević.\nTomašević je istakao i da je Jao Ming veoma važan i uticajan covek u kineskom sportu, verovatno je jedan od najpoznatijih Kineza u poslednjih nekoliko decenija, kao i da je svoju popularnost u potpunosti stavio u službu razvoja kineske košarke.\n- U isto vreme, ta bliskost koju Kinezi kao narod imaju prema nama i našoj zemlji se prenela i na njega. Nas dvojica se poznajemo još iz igračkih dana, igrali smo jedan protiv drugog nekoliko puta, a sada smo se i prisetili tih susreta u reprezentativnom dresu. Bilo je zaista dosta tema, a razgovarali smo i o mogućnosti da iskoristimo dobru saradnju koju imaju predsednici naših zemalja i da eventualno prilikom nekog njihovog sledećeg sastanka budemo prve federacije iz oblasti sporta koje ce potpisati protokol o saradnji - rekao je Tomašević i pojasnio da bi taj protokol podrazumevao brojne konkretne stavke o razmeni košarkaškog znanja.\n- Verujem da je došlo vreme da se neke stvari o kojima pričamo poslednje dve godine realizuju i predlog je da to u početku budu neke mlade selekcije koje ce dolaziti kod nas, i da mi isto tako naše reprezentacije šaljemo u Kinu. Kolike su mogućnosti videlo se i na mom sastanku u Sjamenu, gde sam bio gost rektora na tamošnjem Univerzitetu. U razgovoru sa mnom izrazili su želju da početkom sledeće godine budu naši gosti u Beogradu i da pre svega vide kakvi su uslovi u Srbiji i da treniraju sa našim najboljim univerzitetskim ekipama. Verujem da je to sjajan način da i preko sporta povezujemo naše dve zemlje - zaključio je Tomašević.\nJuventus zakazao duel sa Interom, pobeđen Spal (VIDEO)\nFrimpong novi fudbaler Leverkuzena\nUEFA: Gradovi domaćini EP do aprila da odluče hoće li biti navijača na stadionima\nTuhelu samo bod na debiju, Barnli posle preokreta bolji od Aston Vile (VIDEO)\nUniks na plus 17 u Baru, savladan Mornar (VIDEO)\nAtalanta sa igračem manje do polufinala Kupa Italije (VIDEO)\nSevilja ubedljivo do četvrtfinala Kupa kralja (VIDEO)\nPeteva u Sarajevu dočekali protesti navijača, on optimista


PRIŠTINA U ŠOKU, IZGUBILA PODRŠKU SAD: Tramp menja kurs američke politike, prva žrtva biće Kosovo - Dnevni.rs\nPRIŠTINA U ŠOKU, IZGUBILA PODRŠKU SAD: Tramp menja kurs američke politike, prva žrtva biće Kosovo\nPosle pobede Donalda Trampa za očekivati je da će u odnosima Beograda i Prištine narednih meseci doći do “ispipavanja terena”.\nPrva žrtva nove američke politike najverovatnije neće biti ni baltičke zemlje ni Ukrajine već samoproklamovana država Kosovo, navodi se u analizi “Forin polisi”!\n“Od proglašenja nezavisnosti 2008. Kosovo je priznalo 113 zemalja. Rusija i Kina, međutim, nisu među njima. Sjedinjene Države su ga, s druge strane, priznale među prvima. I ne samo to, snažno su lobirale za Kosovo na međunarodnoj sceni. Više od 4.200 NATO vojnika, uključujući i 650 američkih, stacionirani su na Kosovu. U kratkom razgovoru s Trampom pre njegove inauguracije, ambasadorka Kosova u Vašingtonu rekla je dolazećem predsedniku da predstavlja “narod koji je usmeren najviše proamerički na zemlji” piše Forin polisi. No, dolaskom Trampa s geslom “Prvo Amerika”, međutim, nije sigurno da će Kosovo biti prioritet.\n“Nije ni čudo zašto su emocije na Kosovu bile tokom američkih izbora na strani Klintonove. Osim što imaju statuu Bila Klintona, u Prištini je nekoliko radnji nazvano po Hilari Klinton. Ali Kosovo je dom i ljudi srpske nacionalnosti koji žive uglavnom na severnom delu zemlje koji se osećaju zarobljeni između Beograda i Prištine, a podržali su Trampa delom iz želje da zavaraju sistem, priča analitičar Branislav Nešović, koji je iz Leposavića, najsevernije opštine na Kosovu”, piše Forin polisi.\n“Srbija, koja je kandidat za ulazak u Evropsku uniju, ali i održava bliske odnose s Rusijom, vidi Trampa, u odnosu na Putina, kao dobru stvar”, piše Forin polisi i dodaje “da je na severu Kosova tendencija za ponovnim spajanjem sa Srbijom najizraženija i da su se “dan nakon američkih izbora, plakati ukrašeni Trampovom slikom s ponosom delili”.\nFlorijan Biber, direktor Centra za jugostične evropske studije na Univerzitetu u Gracu kaže da je malo verovatno da će Srbija zaista obistiniti nešto iz krimskog modela. Uostalom, zemlja još ima aspiracije ulaska u EU, a Rusija nije poslala jasne znake toga da stoji iza ideja srpskih nacionalista, navodi on. Ipak, kaže kako misli da Trampov dolazak na vlast znači da će biti puno ispipavanja terena u narednih nedelja i meseci.\nDo sada, sudbina Kosova je dobila malo pažnje tokom burnih razdoblja tranzicije američke vlasti i prvih nekoliko dana nove administracije. Tek Džejms Matis, novi američki ministar odbrane, prilikom saslušanja u Kongresu kratko je prokomentarisao američku predanost Kosovu, rekavši kako je to “primer onoga šta se događa kad međunarodna zajednica, na čelu s Amerikom, preuzme obavezu odbrane interesa i vrednosti.”


Varšava: Jahjaga zatražila da svi priznaju Kosovo\nPredsednica Kosova Atifete Jahjaga sinoć je u Varšavi na večeri učesnika samita zemalja Srednje i Istočne Evrope, na kojoj je bio i američki predsednik Barak Obama, zatražila od svih zemalja da priznaju Kosovo, jer je njegova nezavisnost izraz volje naroda.\n’Želim da kažem da zemlje koje nisu priznale Kosovo treba to da urade, jer je to u saglasnosti sa slobodno izraženomvoljom svih građana moje zemlje i to će poslužiti stabilnosti u regionu’, rekla je Jahjaga, javlja Fonet. Ona je, kako prenose prištinski mediji, naglasila da se Kosovo nalazi na najvažnijim putevima i koridorima izmeđuistoka i zapada. Zahvaljujući SAD i Evropskoj uniji na podršci koju su dali Kosovu, kosovska predsednica je rekla da je budućnost Kosovai celog regiona u članstvu EU i da to nema alternative. Prištinski mediji posebno ističu susret predsednice Kosova sa predsednikom SAD Barakom Obamom.\n13.07.2020 Vlada Kosova uvela nove mere (1702)


Izbor za mladog poslastičara\nHome // Hrana i Piće // Vesti // Izbor za mladog poslastičara\nKako bi jedan od najslađih zanata ostao u rukama mladih i perspektivnih ljudi, kompanija Dijamant u saradnji sa poslastičarem Zdravkom Gavrilovićem, pokreće projekat Mladi poslastičar. Ciljevi projekta su edukacija i motivacija budućih mladih poslastičara. Prva faza projekta sastojaće se od praktičnih radionica koje će voditi ambasador kompanije Dijamant, Zdravko Gavrilović i internih školskih takmičenja u kojima će učestvovati učenici. Biće sproveden u stručnim školama u Zrenjaninu, Beogradu, Pančevu, Vrnjačkoj Banji i Nišu. Svaka škola dobiće svoje pobednike koji će potom učestvovati na završnom takmičenju u Beogradu.\n-Poslastičarstvo je prava umetnost, divan zanat koji, u vremenu koje briše sve pred sobom, ne sme da nestane. Zašto bi neko postao poslastičar? Brojni su razlozi, a ja vam navodim samo neke – druge ljude činite srećnim, stvarate mala remek-dela, svaki put nešto drugačija, putujete, uvek imate keca u rukavu kako da iznenadite dragu osobu kada zaboravite da joj kupite poklon. Ovo je zaista pozitivna inicijativa kompanije Dijamant kojoj sam se sa zadovoljstvom priključio. Potrebni su nam poslastičari da nam život bude slađi- rekao je Zdravko Gavrlović.\n-Prirodno je da jedna kompanija koja iza sebe ima dugu tradiciju i koja je lider u proizvodnji stonih margarina ulaže u buduće poslastičare i trudi se da očuva vrednosti tradicije ovog zanata. Ne samo da su nam na prvom mestu važni kvalitet i bezbednost naših namirnica, kao i zadovoljstvo naših potrošača, podjednako nam je važno da bude što više iskusnih poslastičara koji će nastvaljati slatke tradicije kod nas u zemlji – izjavila je Tatjana Đokanović iz kompanije Dijamant.


U nastavku "Turskog toka" i izgradnja trase Beograd-Banjaluka\nNaslovna/Region/U nastavku “Turskog toka” i izgradnja trase Beograd-Banjaluka\n“Sljedeći korak iz tog gasovoda je projekat Beograd-Banjaluka, što bi podrazumijevalo obezbjeđivanje gasom BiH”, rekao je Antić za Televiziju “Pink”.\nOn je naglasio da, kada je riječ o izgradnji “Turskog toka”, postoji nekoliko redoslijeda prioriteta.\n“Prvi prioritet je povećanje kapaciteta podzemnog skladišta Banatski Dvor, sa 450 miliona metara kubnih gasa na 750 miliona kubika”, rekao je Antić i dodao da je u planu i skladište Itebej kapaciteta oko milijardu metara kubnih, a zatim i skladište kod Pančeva.\nOn je naglasio da će realizacija “Turskog toka” povećati zadovoljavanje potreba industrije u Srbiji i uticati na dolazak novih investitora.\nPlanirana dionica “Turskog toka” kroz Srbiju dugačka je 403 kilometara.\nBanjaluka Beograd BiH izgradnja Nastavak projekat


Dijabetes u trudnoći: Zaštita zdravlja majke\nNalazite se na :\tNaslovnaO DIJABETESUDIJABETES KOD ŽENADijabetes u trudnoći: Zaštita zdravlja majke\nsubota, 18 avgust 2012\nDijabetes je u porastu širom sveta, ubija, onesposobljava i osiromašuje i muškarce i žene podjednako. 366 miliona ljudi već ima dijabetes, sa otprilike jednakim brojem žena i muškaraca. Međutim, dijabetes posebno pogađa žene u trudnoći i predstavlja pretnju i za majku i za dete. Jedan od tri glavna tipa dijabetesa- Gestacioni Dijabetes Melitus (GDM)- dobijaju samo trudnice i previdivi je uzrok smrti majki i odojčadi i uzrok ozbiljnih komplikacija tokom porođaja.\nDijabetes u trudnoći se brzo širi\nTokom poslednjih decenija, dijabetes se proširio na zemlje sa niskim i srednjim ličnim dohotkom i obuhvatio radno sposobne ljude, a odnedavno i adolescente. Kao posledica toga sve više žena u reproduktivnom dobu ima dijabetes i sve više trudnoća je iskomplikovano zbog dijabetesa koji je dijagnostikovan pre ili za vreme same trudnoće. Danas čak 60 miliona žena koje su u reproduktivnom dobu ima dijabetes tip 2 i GDM, tip dijabetesa koji počinje ili se prvi put prepoznaje tokom trudnoće i pogađa čak do 15% trudnica širom sveta. Samo u Indiji oko 4 miliona žena ima GDM. Ove brojke će se verovatno povećavati, kako nivo gojaznih majki bude nastavio da raste.\nDijabetes prouzrokuje komplikacije opasne po život u trudnoći!\nAko se unapred ne isplanira začeće, dijabetes tip 1 i 2 mogu dovesti do značajno većeg rizika smrti i bolesti majke i deteta. U oblastima kao što su na primer Afrika, gde je više od 80% osoba sa dijabetesom nedijagnostikovano, neregulisan dijabetes u trudnoći predstavlja posebno visok rizik. Šanse za rani pobačaj ili rađanje bebe sa deformitetom su povećane kod žena sa dijabetesom tip 1, a učestalost smrtnosti majke među trudnicama sa dijabetesom tip 1 u nekim zemljama je 5- 20 puta veća nego kod žena koje nemaju dijabetes.\nGDM čini 90% svih tipova dijabetesa u trudnoći i ako se ne prepozna i ne leči, ugrožava život majke i deteta. Žene sa GDM često rađaju decu prekomerne težine (makrosomija) ili decu veliku za svoje gestaciono doba. U Južnoj Aziji i podsaharskoj Africi gde samo, okvirno, polovini svih porođaja prisustvuje babica i gde je stopa carskog reza niska, do 3%, makrosomija može imati razorne posledice. Suviše često rezultat je otežan porođaj, smrt majke i bebe i povreda deteta prilikom porođaja. Trudnoće u kojima postoji GDM takođe imaju 4 puta povećan rizik od perinatalnog mortaliteta (smrt ploda). Skoro 3 miliona beba se rodi mrtvo svake godine, i GDM je glavni uzrok ovog neprihvatljivog gubitka života. Da se ovi smrtni slučajevi beleže, malo je verovatno da bi dijabetes stajao na umrlici, iako je on glavni uzrok.\nGDM podstiče epidemiju dijabetesa tip 2\nGDM takođe ima dugoročan značaj za javno zdravlje tako što doprinosi napretku epidemije dijabetesa tip 2. Iako je GDM trenutno stanje za trudnice, više od 50% žena koje imaju GDM dobiju dijabetes tip 2 u roku od 5- 10 godina od porođaja. Štaviše, odojčad žena sa GDM- om imaju veću šansu da se rode preteška ili da budu gojazna kao mala deca i adolescenti, i takođe imaju povećan rizik od dobijanja dijabetesa tip 2 kasnije u životu.\nNa ovom grafiku, koji pokazuje učestalost dijabetesa tip 2, vidimo da je značajno viši rizik nastanka dijabetesa tip 2 kod žena koje su imale GDM, nego kod onih koje nisu.\nMeđutim, dokazano je da se progresija GDM u dijabetes tip 2 može u velikoj meri sprečiti promenom načina života i lečenjem. Dojenje deteta takođe može smanjiti gojaznost deteta u kasnijem dobu. Stoga, lečenje tokom, i neposredno posle trudnoće dovode do mogućnosti da se poboljša život majke i deteta danas, kao i da se smanji rizik nastanka dijabetesa kod budućih generacija.\n„Svake godine milioni žena i dece umru od posledica koje možemo sprečiti. Oni nisu samo brojke i puke statistike. To su ljidi sa imenima i licima. Njihova patnja je neprihvatljiva u 21. veku.“ – Ban Ki Mun, Generalni sekretar UN, Globalna Strategija za zdravlje majke i deteta, septembar 2010.\nGDM je nevidljiv kreatorima politike\nGDM je ostao nevidljiv zdravstveni problem majke i deteta kreatorima politike, uglavnom zbog toga što ne postoji pouzdan profil podele odgovornosti. Napori da se proceni globalna rasprostranjenost GDM- a su otežani zbog nedostatka konsezusa o definiciji GDM- a i nedostatku univerzalno primenjivog standarda za dijagnostikovanje i procenu.Podaci o GDM- u postoje u svakoj zemlji, ali ih nije moguće trenutno porediti i iskoristiti ih za projektovanje cifara na globalnom nivou. Ovo je bila glavna prepreka za razumevanje značaja GDM- a i njegovog rešavanja.\nZdravlje majke na prvom mestu\nGlobalni napori da se poboljša zdravlje majke i deteta su ugroženi usled zanemarivanja dijabetesa, posebno u zemljama sa niskim i srednjim ličnim dohotkom, gde je epidemija dijabetesa u porastu i gde je najveća stopa smrtnosti majke i deteta. Kritički posmatrano, napredak Milenijumski Razvojnih Ciljeva (MRC) da smanje stopu smrtnosti kod dece (MRC 4) i da unaprede zdravlje majke (MRC 5) neće uspeti da ostvari postavljene ciljeve do kraja 2015. godine kako je planirano. Nema nikakve logike investirati u nepovezane vertikalne zdravstvene inicijative, koje će sačuvati ženu od umiranja od infekcije tokom porođaja, samo da bi umrla od dijabetesom otežanog porođaja. Prevencija i lečenje dijabetesa i GDM- a je od suštinskog značaja za ženska prava i zdravstvenu pravičnost.\nNeophodan je sveobuhvatan pristup zdravlju majke i deteta tako što će se dijabetes i druge nezarazne bolesti integrisati u postojeće zdravstvene sisteme. Podstrek ovome se može videti u nedavnoj Globalnoj Strategiji zdravlja majke i deteta generalnog sekretara UN, koja stavlja u prvi plan integrisanu zaštitu, integrisane pakete neophodnih intervencija i usluga, jačanje zdravstvenih sistema i kapaciteta zdravlja radne snage kao ključnih elemenata za napredak.\nPostoje polazne tačke za integrisanje dijabetesa kroz kontinuiranu brigu o zdravlju majke i novorođenčeta, od adolescencije i perioda pre trudnoće do perioda posle porođaja i ranog detinjstva. Na primer, obezeđujući da sve žene sa dijabetesom pre začeća imaju pristup servisu koji će im pomoći da smanje rizik za vreme trudnoće može se postići postojanjem seksualnih i reproduktivnih kanala zdravlja. Pre- natalne vizite tokom trudnoće moraju biti prilagođene za promociju zdravlja mladih žena i ranom otkrivanju dijabetesa i GDM- a. Posle porođajni period omogućava vezu ka smanjenju progresije dijabetesa tip 2 i kod majke i kod deteta pomoću preventivnih mera o načinu života i nutritivnih savetovanja.\n„Moramo raditi na prevenciji i kontroli nezaraznih bolesti i da nam zdravlje majki bude na samom vrhu prioriteta razvojnog plana u narednom periodu. I prevencija i kontrola su deo jačanja plana zdravstvenih sistema i osnaživanja zdravstvene nege.“- Dr Margaret Čen, Generalni direktor, Svetska Zdravstvena Organizacija (SZO)\nŠta se mora preduzeti\nPraćenje integracije dijabetesa i GDM- a i stavljanje brige o zdravlju majke u prvi plan svakako će omogućiti rano otkrivanje, bolju kontrolu bolesti, kao i smanjenje smrtnosti kod majke.\nPoboljšati kontrolu žena sa dijabetesom pre začeća i izgraditi kod njih svest o tome da će se na taj način smanjiti komplikacije i majke i deteta.\nObezbediti da trudnice sa dijabetesom imaju pristup osnovnim lekovima za dijabetes i tehnologiji, da prođu edukaciju i dobiju neophodne informacije koje su im potrebne kako bi dobro i bez komplikacija iznele trudnoću.\nUvesti mere kako bi se smanjilo rađanje dece sa povećanom težinom kao sredstva za sprečavanje ili odlaganje nastanka dijabetesa svih žena.\nUstanoviti globalne standarde za dijagnozu i praćenje GDM, u cilju izračunavanja učestalosti pojavljivalja GDM- a i shodno tome planiranje politike i kontrole.\nKao primarni izvor informacija u razvijenim zemljama, zdravstveni radnici i oni koji prisustvuju porođaju moraju biti edukovani kako bi mogli rano da otkriju i posle porođaja prate razvoj dijabetesa. Oni moraju bti obučeni u identifikaciji, lečenju, kontroli i praćenju stanju tokom trudnoće.\nRazviti koordinirani timski rad između akušera, babice, pedijatara i endokrinologa kako bi se poboljšao ishod trudnoće sa dijabetesom.\nSve zemlje treba da obezbede da se stopa smrti žene i dece beleži.\nMoraju postojati dugoročni zapisi i kartoteke kako bi se olakšala periodična procena žena koje su imale GDM i njihove dece.


Gubici na mreži koštali građane 14,4 miliona eura – PRIVREDNI PORTAL\nGubici na mreži koštali građane 14,4 miliona eura\n26/11/2018 /0 Comments/in Featured, Lokalne vijesti /by admin\nGubici u distributivnom sistemu prošle godine su iznosili 14,96 odsto, dok su gubici u prenosnom sistemu činili 3,52 odsto bruto domaćeg konzuma, pokazuju podaci Regulatorne agencije za energetiku RAE, piše Dan.\nGubici u prenosnom sistemu kojim upravlja Crnogorski elektroprenosni sistem CGES nijesu prelazili dozvoljenu granicu od 3,73 odsto, dok su gubici u distributivnom sistemu značajno iznad 8,43 odsto dozvoljenih gubitaka. Distributivni sistem kontroliše Crnogorski elektrodistributivni sistem CEDIS.\nRAE u svom izvještaju nije navodila kolika je vrijednost u eurima gubitaka na elektromreži. Iz CGES-a i CEDIS-a su te podatke dostavili.\nPrema njihovim podacima, gubici na elektromreži su lani koštali potrošače 14,4 miliona eura. Od toga se 6,95 miliona odnosi na gubitke CGES-a, a 7,45 miliona na gubitke CEDIS-a. Gubici u prenosu su iznosili 126,9 gigavat-sati, a u distributivnom sistemu 399,56 kVh.\n“Gubici u prenosnom sistemu se odnose isključivo na tehničke gubitke i predstavljaju gubitke usled proticanja elekgrične energije kroz provodnike i transformatore. Nivo tehničkih gubitaka u prenosnoj mreži je na nivou prosjeka u evropskim prenosnim mrežama, i u 2017. godini iznosili su 2,26 odsto. Trošak koji je CGES imao po osnovu gubitaka električne energije u prenosnom sistemu Crne Gore u 2017. godini, iznosio je 6.950.435 eura”, naveli su iz te kompanije.\nKada je u pitanju distributivni sistem, od 399,56 kVh gubitaka, u tarife je transponovano 196 kVh, što je potrošače koštalo 7,45 miliona.\n“Odobrena količina gubitaka utvrđena je primjenom procenta od 8,43 odsto na neto distributivniu potrošnju. Procenat gubitaka utvrđen je studijom gubitaka koju je za potrebe CEDIS-a, a u svrhu utvrđivanja regulatornog prihoda izradio Elektrotehnički fakultet Podgorica. Studija gubitaka je revidovana od strane Energetskog koordinacionog centra Beograd. Cijene energije za pokrivanje gubitaka, koja se koristi za utvrđivanje novčanog iznosa (troška) gubitaka uzete su sa Hupeksa kao referentne berze električne energije određene odlukom Regulatorne agencije za energetiku. Ostvareni trošak po osnovu gubitaka u distributivnom sistemu za 2017. godinu iznosi 16.310.500 eura”, saopštili su iz CEDIS-a.\nIz RAE su naveli da su cijene dozvoljenih gubitaka koje korisnici prenosnog i distributivnog sistema električne energije, u zavisnosti od kategorije kojoj pripadaju, plaćaju utvrđene odlukom Agencije iz 2016. godine koja se odnosi na trogodišnji regulatorni period od 2017. do 2019. godine.\n“Konkretno, cijena dozvoljenih gubitaka koju su domaćinstva sa dvotarifnim mjerenjem plaćala u 2017. godini iznosila je 0,6954 eurocenti po kilovat-satu u višoj, odnosno 0,3477 eurocenti po kVh u nižoj tarifi, dok je u 2018. godini cijena manja za 0,52 odsto. Navedena cijena dozvoljenih gubitaka temelji se na stepenu opravdanih tehničkih gubitaka prethodno utvrđenih studijama koje su, shodno odredbama Zakona, sproveli CEDIS i CGES i revidovale nezavisne stručne institucije. Važno je istaći da su tehnički gubici fizička pojava koja neizbježno nastaje prilikom prenosa i distribucije električne energije od proizvodnih objekata do krajnjih potrošača”, naveli su iz RAE.\nTags: CEDIS, CGES, Regulatorna agencija za energetiku\nhttp://www.privredniportal.me/portal/wp-content/uploads/2018/11/struja-dalekovod-sareno-1000x555.jpg 555 1000 admin http://www.privredniportal.me/portal/wp-content/uploads/2017/01/logo.png admin2018-11-26 10:46:502018-11-26 10:46:50Gubici na mreži koštali građane 14,4 miliona eura\nCEDIS gradi trafostanicu vrijednu dva miliona eura\nCrna Gora i Bugarska potpisale sporazum o energetici\nOsniva se berza električne energije\nPromišljeno upravljanje čuva stabilnost sistema\nCEDIS: Počela treća faza ugradnje novih brojila\nNa birou najviše ekonomista i pravnika Glavni grad prodaje 170 trafostanica


VATIKAN DEMANTUJE OTKRIĆE KARAVAĐOVE SLIKE - KULTIM - književnost, poezija, stvaralaštvo, kultura\nVATIKAN DEMANTUJE OTKRIĆE KARAVAĐOVE SLIKE\n28 jula, 2010\nVATIKAN – Upravnik Vatikanskih muzeja Antonio Paoluči demantovao je vest da je nedavno otkrivena slika u sakristiji jezuitske crkve u Rimu nepoznato delo Mikelanđela Merizija da Karavađa (Michelangelo Merisi da Caravaggio).\nPaoluči u tekstu objavljenom u listu Oservatore romano (L’Osservatore Romano) piše da je slika „Mučeništvo svetog Lorenca“ najverovatnije kopija originala koji je naslikao neki umetnik pod Karavađovim uticajem.\nAutorka članka, istoričar umetnosti Lidija Salvijuči Insolera (Lydia Salviuči) jasno je stavila na znanje da ne donosi zaključke o autentičnosti dela i da je potrebno još ispitivanja.\nNačin na koji je Oservatore romano pisao slici, međutim, sugerisao je da je otkrivena do sada potpuno nepoznata slika majstora koji je umro pre 400 godina.\nU tekstu objavljenom 18. jula – na dan umetnikove smrti – naglašavaju se sličnosti sa drugim njegovim radovima kao što su korišćenje efekta svetlosti i senke, jedinstvena perspektiva iz koje je prikazan subjekat, položaj tela sveca.\nU tekstu pod naslovom „Novi Karavađo? Ne baš“ objavljenom u ponedeljak, Paoluči piše da „Mučeništvo svetog Lorenca“ nije u rangu Karavađa, da je slika u najbolju ruku „skromnog“ kvaliteta i da su ruke potpuno van perspektive.\nBivši italijanski ministar kulture takođe je naveo da ne kritikuje Insoleru i podsetio da je ona jasno napisala da su potrebne dodatne analize i dokumentacija da bi se dobio konačan odgovor da li je to stvarno Karavađov rad.\n„Mučeništvo svetog Lorenca“ danas bi javnosti trebalo da bude predstavljeno u Ministarstvu kulture.\nKaravađo, koji je vodio razuzdan život, umro je 1610. u toskanskom gradu Porto Erkole, u 40. godini, pod nerazjašnjenim okolnostima.\nPrevPrethodna„PARNI VALJAK“ U ARENI 16. OKTOBRA\nSledećaU VIMINACIJUMU OTKRIVENA SKULPURA OD ŽADA IZUZETNE IZRADENext


Crowdfunding - način da finansirate svoj projekat\nImate ideju i želite da tu ideju sprovedete u delo, počeli ste da planirate projekat i suočavate se sa velikim brojem odluka koje treba doneti. Jedna od tih odluka je i na koji način prikupiti nedostajuća novčana sredsta koja su neophodna kako bi projekat mogao da počne ikako bi se sve planirane aktivnosti nesmetano realizovale.\nNa samom početku kada se krene u realizaciju projekta postoji niz ograničenja koja onemogućavaju da se pristupi odredjenim izvorima finansiranja. Ovde se u najvećem broju slučajeva pre svega misli na bankarske kredite, državne subvencije i kredite, stipendije i grantove drugih nedržavnih institucija i organizacija, poslovne anđele i druge. Kada su pitanju bankarski krediti iako oni deluju kao najbrži i najzastupljeniji izvor finansiranja, oni to često nisu zbog preduslova koji se moraju ispuniti da bi dobili kredit. To su pre svega vaša kreditna istorija i kreditna sposobnost, a česta je situacija da kredit ne bude odobren zbog nedostaka imovine kao potvrde da ćete vratiti isti. Državne subvencije i krediti zvuče ohrabrujuće i svakako je preporuka da ako ne ceo iznos onda deo novčanih sredstava pokušate da dobijete na ovaj način. Ono što je problem je da često nećete ispunjavati sve preduslove za dobijanje stipendije ili kredita ili i pored toga što ispunjavate, postoji veliki broj onih koji su se prijavili pa su time opet smanjene mogućnosti za dobijanje istih. Ipak, u zavisnosti od iznosa novčanih sredstava koja treba da pribavite i postojeće imovine koje posedujete, postoje situacije u kojima ipak možete da pristupite nekom od ovih izvora finansiranja ili kombinaciji izvora-\nZaobiđite prepreke i promenite svet novom idejom!\nU najvećem broj slučajeva finansiranje projektne ideje predstavlja jednu od glavnih prepreka tokom planiranja i realizacije projekta posebno u sitacijama kada vam je pristup različitim izvorima finansiranja ograničen. U ovoj situaciji bitno je sagledati sve mogućnosti koje vam stoje na raspolaganju. Pre desetak godina na svetskom tržištu pojavio se nov način pribavljanja nedostajućih novčanih sredstava popularno nazvan. U Srbiji je značajno kraće prisutan i mnogo manje korišćen pa zato njegov potencijal nije iskorišćen ni blizu koliko bi mogao da bude. Po svojoj suštini crowdfunding se ne razlikuje mnogo od dobro poznatih donacija, prodaje unapred, zajmova, učešća u kapitalu i sl. koje se koriste kao načini da se dođe do novčanih sredstava. Čest je slučaj da sredstva dolaze i od porodice i prijatelja kao onih koji najviše veruju u projekat. Ipak, novitet predstavljaju forma i način realizacije ovog izvora finansiranja. Crowdfunding počiva na upotrebi i interneta uopšte kao sredstva da se ideja proširi i dopre do mnogo većeg broja ljudi, tj.potencijalnih investitora. Kada kažemo investitori ne misli se nužno na investitore koji ulažu novac samo da bi ostvarili profit, ovde investitor ima šire značenje i odnosi se na sve pojedince koji će ulažiti novac u vaš projekat.\nRazlog više da se odlučite za crowdfunding je što na početku ne morate da uložite novac da bi započeli finansiranje, ili je to ulaganje minimalno, a njegova dostupnost i jednostavnost dodatni su razlozi da finansirate vaš projekat na ovaj način.


REVOLUCIJA U LEČENJU KOVIDA: Otkrivena vrsta zračenja koja ubija kovid i ne šteti čoveku\nAutor: Glas javnosti 09.05.2022. u 16:22\nNajnovija istraživanja su pokazala da posebna vrsta ultraljubičastog zračenja može da ubije koronavirus bez štete po zdravlje ljudi.\nOvo podrazumeva da se u terapiji primeni tačno određena doza zračenja, a u pitanju je ultraljubičasta svetlost koju emituje takozvana Far-UVC lampa koja bi mogla da se koristi za sprečavanje širenja koronavirusa u zatvorenom prostoru gde se najčešće i prenosi.\nKako mediji pišu, ovo nije ista ideja koju je bivši američki predsednik Donald Tramp izneo na početku pandemije kovida kada je pitao da li je moguće ubrizgati ljudima dezinfekciona sredstva i izložiti naša tela direktno UV svetlu.\nNaučnici, ipak, smatraju da ovakva vrsta zračenja nije dobra i da prevelike količine mogu imati ozbiljne posledice po zdravlje.. Pored toga, naučnici u Kolumbiji veruju da su otkrili način da koriste neku vrstu UVC za ubijanje virusa i bakterija sličnih ljudima, ali na način koji je bezbedan za ljude, prenosi b92.net.\nistraživanjazračenjeultraljubičasti zraciuv zračenjekoronaviruskorona presek


Novi problem – ime aerodroma u Solunu: “Misle da su u MKD” – BiGportal.ba\nNovi problem – ime aerodroma u Solunu: “Misle da su u MKD”\nGradonačelnik Soluna Janis Butaris rekao je da treba razmisliti o promeni imena aerodroma “Makedonija”, jer turisti kada stignu u Solun misle da su u Skoplju.\n“Ne kažem da treba da se menja, ali samo javno kažem da treba da se razmišlja o tome, jer je ime ‘Makedonija’ podelilo svet, da i nas ne podeli i izgubimo sve”, navodi se u izjavi Butarisa za grčku televiziju “Skaj”.\n“Bolje je da dobijete 50 odsto nečega, nego 100 odsto ničega. Izgubili smo u Hagu, ne možemo zadržati ni veto u NATO-u”, rekao je Butaris, prenosi makedonska agencija Meta.\nPodsetimo, Atina i Skoplje su se nedavno saglasili da pojačaju pregovore kako bi postigli sporazum, u sporu koji je zakočio ambicije bivše jugoslovenske republike da se pridruži NATO i EU.


Venecuela uz predsednika: Hiljade ljudi klicalo Maduru (video) - Sputnjik Srbija\n© AP Photo / Ariana Cubillos © Sputnik / Marko Belьo\n20:51 02.02.2019 (osveženo 14:04 31.07.2019) Preuzmite kraći link\nU Karakasu je u subotu održan miting podrške predsedniku Venecuele Nikolasu Maduru.\nMiting podrške aktuelnom predsedniku Venecuele Nikolasu Maduru protekao je, prema navodima očevidaca, u prazničnoj atmosferi. Prema navodima jednog od učesnika u protestu, ljudi su bili dobro raspoloženi, da se raduju i plešu.\nIstovremeno, u Karakasu su protestovali i protivnici Madura. Na fotografijama s protesta objavljenim na društvenim mrežama prikazani su ljudi sa zastavama i transparentima koji pozivaju na borbu za slobodu Venecuele. Pojedini demonstranti su bili odeveni u kostime kostura kao simbola teškog snabdevanja hranom i lekovima u toj zemlji.\nPrimećeno je veće prisustvo policije u gradu, ali nije bilo nasilja ili sukoba snaga reda i učesnika u masovnim okupljanjima.\nZa obe strane 2. februar kao datum ima poseban smisao. Opozicija je svoje skupove zakazala na dan isteka roka ultimatuma koji su zemlje Evropske unije postavile Maduru, sa zahtevom da raspiše vanredne izbore u zemlji. Za Madurove pristalice ovaj datum je značajan zbog toga što se danas navršava 20 godina od trenutka kada je prethodni venecuelanski lider Ugo Čavez stupio na predsedničku funkciju.\nopozicija, protesti, Huan Gvaido, Nikolas Maduro, Karakas, Venecuela


Potreban novi zakon o osiguranjima\nNovembar 14, 2018 22:10\nMinistarstvo finansija i Narodna banka Srbije rade na izradi novog Zakona o obaveznom osiguranju u saobraćaju, rečeno je ranije u NBS. Zbog toga je formirana zajednička Radna grupa, u čijem su sastavi i druge relevantne državne institucije, koja priprema novi zakon o obaveznom osiguranju u saobraćaju.\nUdruženje osiguravača Srbije, koje u Radnoj grupi zastupa interese osiguravajućih društava, smatra da bi novi Zakon trebalo da reguliše i odnos osiguravača i svih spoljnih kanala prodaje polisa od autoodgovornosti, kao i tehničkih pregleda i ističu da isplata štete ne sme da bude ugrožena. "Ne treba zaboraviti da je maksimalna dozvoljena provizija od pet procenata za prodaju polisa AO definisana još Zakonom o obaveznom osiguranju u saobraćaju iz 2009. godine i da osiguravači poštuju zakonsku odredbu. Iznos od maksimalnih pet posto na ime provizije je propisan da bi ostalo dovoljno novca za isplatu šteta", saopštilo je Udruženje osiguravača Srbije.\nOvo Udruženje se oglasilo povodom nedavnog pisanja medija da tehnički pregledi poskupljuju, a da cene polisa auto-osiguranja ne pojeftinjuju u Srbiji. Suština polise osiguranja od AO (polisa osiguranja od auto-odgovornosti) je isplata štete trećim oštećenim licima i ničiji interes to ne sme da dovede u pitanje, kaže se u saopštenju.\nPored provizije, navode, osiguravajuća društva su plaćala i druge vrste troškova, čija je korekcija izvršena stupanjem na snagu Pravilnika o tehničkim pregledima, jula ove godine. "Jedna od glavnih ideja novog pravilnika, koji je usvojio MUP, je da tehnički pregledi žive isključivo od osnovne delatnosti - tehničke kontrole vozila koja učestvuju u saobraćaju, odnosno, od svog rada. Drugim rečima, od osiguravača mogu da dobiju samo zakonom predviđenu proviziju. Smatramo da su nova pravila dobra i da pozitivno utiču na bezbednost u saobraćaju".\nKako objašnjavaju, rad tehničkih pregleda nije u nadležnosti Udruženja osiguravača, osiguravajućih društava, niti Narodne banke, a polisu je moguće kupiti i direktno od osiguravača ili zastupnika. "Svesni smo činjenice da trenutna cena tehničkog pregleda, po kojoj najveći broj tehničkih pregleda i radi, nije adekvatna. Ipak, potreban je zajednički, partnerski stav osiguravajućih društava, vlasnika tehničkih pregleda i agencija za posredovanje u osiguranju. Na tome ćemo posebno insistirati u okviru Radne grupe za izmenu Zakona o obaveznom osiguranju u saobraćaju, čije upućivanje na javnu raspravu očekuju u kratkom roku".\nTo je, dodaju, suprotno članu 45. Zakona o obaveznom osiguranju u saobraćaju koji je definisao tih pet procenata. "Nije tačno ni da je polisa poskupela 2014. godine zbog šteta od poplava koje su te godine pogodile Srbiju. Tako nešto ne bi dozvolila ni Narodna banka, kao regulator tržišta koji redovno kontroliše rad društava za osiguranje i ukazuje na probleme".\nPodsećaju da je cena polisa 2014. godine povećana prvi put posle šest godina, s tim da je u međuvremenu, kažu, kurs promenjen sa oko 80 dinara na 115 dinara za evro, "što je uslovilo i rast troškova života i poslovanja". Pored toga, dodaju, cena polise je promenjena i zbog novih limita za obeštećenje koji su te godine sa 100.000 dolara povećani na milion evra za nematerijalne i 200.000 evra za materijalne štete.\nOčekivana je bila i povećana isplata šteta po osnovu završenih stečajnih postupaka nad društvima za osiguranje koja su ostala bez dozvole za rad, navodi se u saopštenju. "To znači da su građani, oštećeni pre 15-ak godina, konačno mogli da naplate štetu, a sredstva za to se obezbeđuju iz postojećih polisa, jer nije u redu da te štete isplaćuju društva za osiguranje koja početkom 2000-tih nisu ni poslovala na srpskom tržištu".\nInače, analize iz 2012. godine koje su uradili Institut za aktuarstvo i Udruženje aktuara pokazale su da bi cena polise u tom trenutku trebalo da se koriguje za 92,63 odsto. "Tada se od toga odustalo u dogovoru sa Narodnom bankom Srbije, koja svoju ulogu regulatora tržišta sprovodi najkvalitetnije u regionu, zbog teške ekonomske situacije", kaže se u saopštenju.\nMeđutim, dodaju, 2014. polise su poskupele zbog izmenjenih okolnosti na tržištu koje su mogle da ugroze poslovanje osiguravača i isplatu šteta. "I pored tog poskupljenja, cena polise osiguranja od autoodgovornosti za reperno vozilo u Srbiji je i dalje najjeftinija u regionu. Kod nas košta 87 evra, u Crnoj Gori 110, Bosni i Hercegovini oko 100, u Hrvatskoj uz sve popuste oko 150 evra, a u Sloveniji od 230-250 evra", zaključuje se u saopštenju.